Esteladen arteko desberdintasunak • ZUZEU\nEsteladen arteko desberdintasunak –\nElena Ripauk Katalunian bizi den tolosarra dela dio Twitterreko biografian. Egunotan, askok esteladei buruz galdetu izan diotela eta, hauen jatorriari buruzko txio kate interesgarri bat egin du, jarraian duzuena. Eta zuk, zein jarri duzu etxeko leihoan?\n2. Estelada vermella (izardun gorria) edo groga (horia), 1972an Esquerra Catalana dels Treballadors alderdiak sortua, eta estatu independente sozialista baten alde egiten duten sektoreek erabilia. Ezkerreko independentistek erabili ohi dute. pic.twitter.com/3fKXrQ9Epg\n— Elena Ripau (@ElenaRipau) October 14, 2019\n4. Estelada roja: Partit Comunista d’Espanya (PC(i) alderdiak sortua; bandera marxista-leninista da, eta gaur egun Federació de Joves Comunistes de Catalunya (FJCC) elkarteak erabiltzen du. pic.twitter.com/04Gl4CbJiW\n6. Estelada anarquista: 1970 eta 1990 bitartean sektore anarkistek erabilitakoa. Izar gorria eta triangelu beltza anarkismoaren ikur modura erabiltzen dira, eta izarraren bederatzi puntek Katalan Herrien bederatzi herrialdeak sinbolizatzen dituzte. pic.twitter.com/BBZx4MQawQ


Bentaren esleipena bertan behera uztea eskatu du Getxoko euskalgintzak • ZUZEU\nUdalari Getxoko Benta udal ostatu publikoaren esleipen prozesua bertan behera uztea eskatu diote Bizarra Lepoan Getxoko euskara elkarteak, “UK” aldizkaria argitaratzen duen Boluntzarreta elkarteak eta UKBERRI.NET plazaratzen duen Ukberri elkarteak. Euskara Elkarteen Topaguneko kideen arabera, baldintza-pleguan “Udalak ez du beharrezkotzat jo langileak koofizialak diren bi hizkuntzetan zerbitzatzeko kapazak izan behar direnik ezartzea”.\nGauzak horrela, “albiste tristetzat” jo dute gertatutakoa eta egoera aldatu ezean Benta “hamarkada batez hizkuntz normalizaziorako traba linguistikoa izan liteke udalerriko zonalderik euskaldunean” nabarmendu dute. Getxoztarron hizkuntz eskubideak ez bermatzeaz gain Getxoko Euskara Biziberritzeko planarekin bat ez datorrela adierazi dute. Elkarteak Hirigintza eta Euskara zinegotziekin zein alkatearekin harremanetan jarriko dira aferaz hitz egiteko eta konponbidea proposatu dute: oraingo prozesua bertan behera uztea eta beste baldintza-plegu bat erredaktatzea, non “zerbitzua euskaraz ere eman beharra” zehaztuko den. Euskararen Ordenantzak, zeharkako hizkuntz politika eta eskuduntzak izango dituen Euskara Batzorde partehartzailea ere eskatu dituzte.\nGetxoko Topagunearen oharra\nUdalari Bentaren esleipen prozesua bertan behera uztea eskatzen dio Getxoko Topaguneak\nMaiatzaren 10ean Getxoko Gobernu Batzarrak onartu bezala, Getxoko Benta ostatu publikoa errentan esleitzeko prozesua abian dela jakinarazi zuen herenegun Getxoko Udalak. Hamar urte térdikoa izan daitekeen esleipenerako baldintzen artean, Udalak ez du beharrezkotzat jo langileak koofizialak diren bi hizkuntzetan zerbitzatzeko kapazak izan behar direnik ezartzea.\nGainera, langileen euskara maila meritu gisa baino ez da puntuatuko. “Langileen plantilla eta udalerriko eskaintza kultural eta turistikoa hedatzea” izeneko atalari balorazio osoaren %7 egokitu zaio, bertan hiru azpiatal biltzen direla. Haietako batean, “Langileen profila” deritzotena, lau puntu baloratuko dituzte: langileei eskatzen zaizkien titulazioak, langileen espezializazioa, euskara jakitea eta beste hizkuntza batzuk jakitea. Hortaz, azpiatal eta puntu guztiek berdin balio izatekotan, euskarari balorazioaren %0,58 legokioke.\nBestalde, baldintza-pleguak behartzen du errotuluak eta idatzizko elementuak bi hizkuntz koofizialetan jartzera, euskarari lehentasuna emanez. Horrela, elemento horiek ezin izango dira gaztelaniaz soilik egon, baina ezta euskara hutsez ere.\nHorren aurrean, Euskara Elkarteen Topagunearen kide diren Bizarra Lepoan, Boluntzarreta eta Ukberri Getxo udalerriko euskara elkarteek honakoa plazaratu nahi dute:\n• Getxoko Benta ostatu publikoa esleitzeko baldintza plegua albiste tristea dela, iaz Ereaga hondartzako Terraza tabernan gertatutakora gehitzen dena. Bertan ere ez zen ezarri zerbitzua euskaraz emateko betebeharra eta euskararen balorazioa hutsaren hurrengoa izan zen.\n• Bentak dinamika erdalduna hartuko balu hamarkada batez izan liteke hizkuntz normalizaziorako traba linguistikoa udalerriko zonalderik euskaldunean.\n• Aurreko Getxoko Udal Gobernuak hartutako erabakia ez dator bat getxoztarron hizkuntz eskubideak bermatzearekin eta ezta Getxoko Udalaren Euskara Biziberritzeko Planarekin.\n• Horregatik, Getxoko Udalari eskatzen diogu Getxoko Benta ostatu publikoa esleitzeko prozesua bertan behera utzi eta hasieratik berras dezan, getxoztarron hizkuntz eskubideak bermatzeko ezinbestekoa den baldintza ezarrita: zerbitzua euskaraz ere eman beharra, alegia.\n• Gainera, testuak dituen bestelako akatsek ere gomendagarria egiten dute testua aldatu ala bertan behera uztea. Izan ere, I. Eranskinean, gaztelaniaz Bentari erreferentzia egiten dion bitartean, euskaraz La Ola taberna da ustiatzeko eskaintzen dena. Balorazio irizpideetan ere, 16. orrialdean, euskaraz esaten da baloratuko dena “Europar Batasuneko beste hizkuntza batzuk jakitea” izango dela, baina 20. orrialdearen edo 16. orrialdeko erdarazko testuaren arabera, Europar Batasunekoak diren zein ez diren “beste hizkuntza batzuk jakitea” sarituko da.\n• Hemen publikoki egiten ari garen bezala, ofizialki ere esleipen prozedura bertan behera uzteko eskaera egingo dugu, Udal erregistroan, eta Hirigintza eta Euskara ziengotziekin eta alkatearekin batzarra eskatuko dugu, horren inguruan mintzatzeko. Bihar ere, udalbatza berriaren eraketa dela medio saiatuko gara haiekin egotea. Bide hori agortu arte jorratuko dugu.\n• Era berean, gertatutakoak beste behin berresten du Getxo udalerriak Euskararen Ordenantzak sortu, onartu eta aplikatzea behar duela. Izan ere, besteak beste, egun ezin dugu Bentako esleipenaren baldintza-pleguari helegiterik jarri, Udalak ez duelako inolako lege-beharra euskaldunon hizkuntz eskubideekiko.\n• Horrekin batera, nabarmendu nahi dugu euskararen sustapena Euskara Arlotik egitea ondo badago ere hizkuntz politika zeharkakoa izan behar dela eta udal arlo guztiak hartu behar dituela. Kasu honetan Hirigintza Arloak talka egin du Euskara Arloak darabilen politikarekin.\n• Azkenik, hizkuntz politika dinamizatzeko beharrezkoa ikusten dugu eskuduntzak izango dituen Euskara Batzorde partehartzailea eratzea.\nBizarra Lepoan Getxoko Euskara Elkartea\nBoluntzarreta kultur elkartea\nUkberri Uribe Kostako Komunikabide Euskaldunak elkartea\nBenta, euskara, Getxo, hirigintza\nZer duzu buruan “Bentaren esleipena bertan behera uztea eskatu du Getxoko euskalgintzak”-ri buruz\nIrala 2011-06-11 22:25\nNeu be presinoa egitearen guztiz alde; orain, ganera, sekula baino euskaltzale gehiago izango ei doguz udaletan,beraz aukera baliatu behar dogu hatan be gure euskarak sustar onak egin daiazan.


Natusfera · Armadillidium vulgare Latreille, 1804 (Parke Nazionalen Sareko INBADITZAILEAK)\nIsopodo handia (18 mm-ra arteko luzerakoa) Obal-formakoa, apur bat laua bizkarraldean eta zabaleraren bikoitza den luzerako gorputza. Kolorazio gris ilun ez distiratsua (arbela grisa), zenbaitetan marroi edo gorrixka koloreko pigmentazioak ager ditzake. Buruaren gainetik ateratzen ez den eskutelo zabala. Bi antena-pare (bat ia ezin daiteke ikusi), 7 ageriko segmentu dituen toraxa eta zazpi hanka-pare.\nGutxi gorabehera 3 urteko bizi-zikloa du. Baldintza bioklimatikoak egokiak badira, bi belaunaldi izan ditzake urtean. Ugalketa-aldi nagusia udaberrian izaten da eta ugalketa-aldi txikiago bat udazkenean zehar. Tamaina handiko espezie omniboroa. Batez ere deskonposizioan dagoen materia begetalez elikatzen da.\nKostaldeko hareatzak, laborantza-lurrak eta jatorri antropikoko zonalde berdeak, oinaldeko geruzako sastrakadi xerofitikoak, ingurune menditarretako eta tontorretako sastrakadiak, pinudiak, baso menditar hezeak, eraldatutako inguruneetako larredi eta belardiak, lurpeko inguruneak eta baita zonalde urbanizatuak ere. Laurisilvan batez ere argi gehien duten zonalde irekiak hartzen ditu, basoetako barnealdeko zonaldeetan dentsitate gutxiago agertuz.


Cookie politika — Bertsozale Elkartea\nCookie bat web zerbitzari batek erabiltzailearen gailu elektronikoan (ordenagailua, telefono mugikorra, etab.) utz dezakeen testu fitxategia bat da, berriz konektatzen denean identifikatu edota bere ezaugarriak ezagutu ahal izateko. Cookie-ek nabigazioa errazten dute eta abantaila asko ekartzen dituzte. Esate baterako, erabiltzailearen saioa kudeatzeko (pasahitza gutxiagotan sartzeko) edo web gunearen edukiak erabiltzailearen gustuetara egokitzeko (esate baterako, bere hizkuntza gogoratuz). Cookie-ak saiokoak edo iraunkorrak izan daitezke. Saioko cookie-ak web gunea uztean urratzen dira; berriz, cookie iraunkorrak gailu elektronikoan data zehatz bat arte mantentzen dira.\nCookie teknikoak: Aukera ematen dutenak webgunean nabigatzeko eta bertako aukera eta zerbitzuak baliatzeko. Esate baterako, saioa identifikatzea, guen pribatuetara sartzea, erabiltzaileak sartutako parametroak kudeatzea, edukiak sare sozialen bidez partekatzea, etab.\nAnalisi cookie-ak: Aukera ematen dutenak webguneko erabiltzaileen portaera estatistikoki neurtzeko eta aztertzeko, horrela webgunea erabiltzaileen nabigaziora egokitu eta hobetu daiteke (esate baterako, Google Analytics).\nWebgune honetan erabiltzen ditugun cookie-ak\n_utma 2 urte Hirugarrenenak (Google Analytics) Webgunearen erabilera estatistikoki neurtu ahal izateko\n_utmb 30 minutu Hirugarrenenak (Google Analytics) Webgunearen erabilera estatistikoki neurtu ahal izateko\n_utmc Sesioa Hirugarrenenak (Google Analytics) Webgunearen erabilera estatistikoki neurtu ahal izateko\n_utmt 10 minutu Hirugarrenenak (Google Analytics) Webgunearen erabilera estatistikoki neurtu ahal izateko\n_utmz 6 hilabete Hirugarrenenak (Google Analytics) Webgunearen erabilera estatistikoki neurtu ahal izateko\n_ga 2 urte Hirugarrenenak (Google Analytics) Webgunearen erabilera estatistikoki neurtu ahal izateko\nII8N_LANGUAGE 2 urte Propioa Aukeratutako hizkuntza gordetzeko\nWeb nabigatzaileak cookieak kudeatzeko tresnak dira. Erabiltzaileak aukera du cookieak baimentzeko, blokeatzeko edo ezabatzeko. Horretarako nabigatzaile desberdinen cookien tratamenduaren konfigurazioa kontsultatu beharko du.\nGure proiektua ezagutzeko aldizkaria\nOrain arte egindako bidea eta aurrera begirako erronkak jasotzen dituen argitalpena duzu hauxe.\nBertso plaza sarean; Bertsoa.eus atarian.\nElkarteko hainbat kideren ahotsa.\nBertsolaritzaren Datu Basea: biografiak, audioak, transkripzioak,...\nGaitegia, errimategia, doinutegia,... bertso-eskolan behar duzun guztia atari bakar batean.\nAhozko Lantegia martxa bizian dabil. Ezagutu ezazu gure faktoria!\nBertsolaritza zaintzeko, sustatzeko,...eta harekin gozatzeko.\nSaioren bat antolatu nahi?\nJaso asteko albisteak eta agenda, e-postan.\nBertso saio bukaera\nneretzat ze maravilla!\nUne hortan zabaltzen da\nTaberna hontan sartu naiz\ngaldu egin det kuadrilla\nemakume bat galdezka\nmingaina ez dauka hila!\nBa nik`e emango diot\nerantzun trinko, bipila:\n“Erabaki det estresa\nalkoholetan joan dadila\nta gaur iritsi naiz nere\nsemearen aitan bila”. (bis)\nEz du asimilatu ta\nandrea joan da aparte\neskerrak beste tipo horrek\nbarra hontan badun parte\nesan diot “Zazpigarren\nbourbon garesti bat bete”\nta hizketan hor hasi naiz\n“Garai batean txapeldun\nia Zarauzko alkate\nta deprimiturik nago\norain ez naiz ia bate\ngaur bertsokideek ere\ndragoia deitu didate”. (bis) (*)\nproblema dauka itzela\naste hontan denboralean\nitsasoa ze krudela!\nEne nora igo zaigun\nBerriketa eman arren\nez dit erantzuten bela!\nBaina eskua altxatzen du\nbeti neronek bezela.\nAzkenean jabetu naiz\nispiluai ari naizela\nta badakit etxerako\nordua oraintxe dela. (bis)\n(*) Aurreko bertsoaldi batean dragoitzat hartu zuen Agin Laburuk Andoni Egaña.\nBatzutan da argia / Buruari\nEgañak 1997ko Bertsolari Txapelketan Donostiako finalean burua deskriba zezala eskatu ziotenean. Herri Irratiko sintonia doinua jaso du Egañak\nBertso berriak Albizuk jarriak: Esne biltzailea eta baserritarra


Sortu - Kofi Annanen heriotza dela-eta\nKofi Annanen heriotza dela-eta\nSortuk saminez jaso du NBEko Idazkari Orokor ohi Kofi Annan zendu izanaren berri. Eritasun larri eta azkar batek eraman du.\nKofi Annanek euskal gatazkaren konponbidearen alde egin du, publikoki Aieteko Konferentzian parte hartuz, zein Arnagako Adierazpenari babesa azalduz, hala nola pribatuki konponbidearen alde agertuaz beti.\nUgariak izan baziren ere espainiar Estatuaren eta botereen presioak, inoiz ez zuen bere iritzia aldatu. Annan Jauna beti agertu zen konponbide elkarrizketatuaren alde , bai Euskal Herrian eta berriki baita Katalunian ere, hala nola mundu osoan barrena, azken urte hauetan The Elders taldearen baitan.\nHalaber, ugariak izan ziren bere bizitzan zehar Giza Eskubideak oinarri izango dituen mundu hobe baten aldeko eta gerraren aurkako ekarpen eta ekimenak.\nBadu beraz zer eskertu ezker abertzaleak zein Euskal Herriak.\nGure doluminik sentikorrenak Annan familiari, Fundazioari bai eta NBEko kidegoa zein Ghanako herriari ere.\nSorrera: 18 Abuztua 2018


Sumendi espazioa auzoaren arnasgunea izateko lanean jarraituko dute judimendiko gazteek - Halabedi\n> Sumendi espazioa auzoaren arnasgunea izateko lanean jarraituko dute judimendiko gazteek\nSumendi espazioa auzoaren arnasgunea izateko lanean jarraituko dute judimendiko gazteek\n10 abendua, 2019 Hala Bideo KategoriaAlbisteak 0\nAzaroaren 23tik abenduaren 5a arte eskaintza zabala eskaini zuten Judimendiko gazteek, antolaturiko bi asteko ufadan. Aurrera begira Sumendiren proiektua indartu eta auzokideekin harremanak sendotzeko baliatu dute ekimena. Nahiz eta Ertzaintzak azaroaren 27an espazioa desalojatu eta ateko sarraila aldatu zuten, auzoko gazteek berriro ireki dute espazioa egitarauarekin aurrera egiteko. Orain, Sumendiren aldeko babes kanpaina abiatu dute.\n← Gasteizko feministak TALKAN dira berriro\nZaballako espetxe atariraino eraman du elkartasuna Sarek →


Bi hitz Kukutza gaztetxeari buruz – gaztelumendi.eus\n2011-09-21 / Iruzkinak desaktibatuta daude Bi hitz Kukutza gaztetxeari buruz sarreran\nMaiz joan izan naiz Kukutzara. Aspalditik. Egon izan naiz bazkaltzen, teterian, kontzertuetan, bileretan, jairen baten, geratzeko leku bezala, egoteko…\nKontzertu onak ikusi ditugu hor, eta maiz.\nAzkenengoz domekan joan ginen etxeko guztiak. Euria ari zuen, eta merkatua zegoen deitua bertara. Erosi genuen kafea, poster zapatista bat, kontsultatu genituen liburuak, aldizkariak, jostailuak, erropa….\nGiroa zegoen, erresistentzia jarrera alde batetik, lokalaren defentsa… bestetik aurrera jarraitzeko gogoa irmoa.\nGaur goizaldean sartu dira. Horrek esnatu gaitu Euskal Herrian asko eta asko. Eta barruan zeudenak atxilotu dituzte, eta basatiki eroan… eta irudi batzuek buelta eman diote sareari, sarean.\nNik neuk amorrua hartu dut. Azkunaren harropuzkeria eta Aresen indarkeria batu dira. Baina auzo oso bat izan dute egun osoan zehar…. baina arrastian mundu bat batu gara Errekalden. Eta berriz ere, indarrez tratatu gaituzte. Poliziak ez dauka beste jarrera eta portaerarik, baina ezin jasan dezakegu milaka lagun dauden manifestazio handi batean… poliziak horrela jokatzea.\nKukutza oraindik han dago, Errekalde erdian, Bilboren bihotz bat da kulturalki, sozialki… ekonomia eta jarrera alternatiboa lantzen ditu, jendea batzen du, dinamika sozio kulturala dauka… hori gaur egun, Europako hiri batean… preziatzeko altxorra da. Jeltzaleek, eskumak orohar ez du hori maite… eta horren kontra egiten du, nahiz eta horretarako narkotrafikante eta espekulatzaileen alde paratu behar… egin egin dute, beste behin. Eta biolentzia erabiltzen dute, gauez zein egunez… hitza eta jarrera beste armarik ez dutenen kontra. Arrazoia galdu dute…. eta ez diegu barkatuko. Irabazi egingo dugu… Kukutza eta beste bataila askoz gehiago ere bai.


Eroskiko garbiguneak hurrengo astelehenean zabalduko ditu ateak berriro | Mancomunidad de la Comarca de Pamplona\nEroskiko garbiguneak hurrengo astelehenean zabalduko ditu ateak berriro\nHilabete baino gehixeago egon da itxita instalazioa, eraberritu eta handitzeko lanak egiteko\nEroski hipermerkatuko aparkalekuan dagoen garbiguneak hurrengo astelehenean, ekainak 24, zabalduko ditu ateak berriro, joan den maiatzaren 10az geroztik instalazio horretan egin diren eraberritze-lanen ondoren.\nEraberritze-proiektuak berekin ekarri du hondakin desberdinak uzten diren gunea handitzea, herritarrentzat erosoagoa eta seguruagoa izateko helburuarekin. Gainera, bulegoa eta aldagela hartzen dituen etxola berritu da, eta bi sarbide daude orain, bata hondakinak uztera joaten diren herritarrentzat, eta bestea edukiontziak zamatzeko eta husteko lanak egiteko.\nGarbigunea irekitzeko ordutegia ohikoa izango da: astelehenetik ostiralera 08:15etik 22:00etarakoa.\nEtxebizitzetako hondakin bereziak\nJakina denez, etxebizitzetan sortzen diren hondakin bereziak gaika biltzea errazten dute garbiguneek, beren ezaugarriengatik, ingurumenerako arazoa ekar dezaketen hondakinak eta, egokia bada, birziklatu aurretik tratamendu berezia behar dutenak. Hori dela-eta, ez dira inolaz ere edukiontzietara bota behar. Halakoak dira, esate baterako, pintura-produktuak, automobilenak (olioak, bateriak, izotz-kontrakoak), produktu bereziak (fluoreszenteak, frijitzeko olioa, pilak, sendagaiak), eta bai etxetresna elektriko txikiak, jostailuak eta arropa ere.\nEtxebizitzetako hondakin bereziak biltzeko lana garbigune mugikorren bidez ere egiten da: Iruñeko auzo eta Iruñerriko herri desberdinetara joaten diren ibilgailuak dira, hain zuzen.\nLehen garbigunea, duela 19 urte\nEroskiko garbigunea Iruñerriko lehena izan zen, eta 2000ko otsailean hasi zen zerbitzua ematen. 2005eko ekainean, bigarren garbigunea zabaldu zen, E. Leclerc hipermerkatuaren ondoan, eta hirugarrena aurtengo urtarrilean jarri da martxan, Burlatan. Gainera, 2005ean, garbigune mugikorren lana hasi zen, Iruñeko auzoetara eta Iruñerriko herrietara joaten hasi zen ibilgailu batekin. Egun, bost dira astero 37 kokaleku desberdinetara joaten diren furgonetak, eta aurreikusita dago udan beste bi ibilgailu hastea zerbitzu hori ematen.\nAzkenik, ekain honetan Mankomunitateak beste sei garbigune finko kokatu ditu Iruñerriko herri hauetan: Egues, Taxoare, Zubiri, Arre, Etxauri eta Muruzabal. Garbigune berri horiek instalazio trinkoak dira, tamaina txikikoak (2,4 m zabal, 5 m luze eta 2,5 m garai). Kanpoan ahoak dituzte, hondakin desberdinak botatzeko, eta barnean edukiontziak, hondakinak pilatzeko. Beren edukiera mugatua denez, ezin dira alderatu dauden beste hiru garbigune finkoekin, Iruñerriko landa-esparrurako egokitu baitira. Aurten eta 2020an beste 20 gabigune finko kokatuko dira landa-esparruan, eta haien kokapenak eskaeraren eta lehen sei horiekin lortzen den esperientziaren arabera aztertuko dira.


Bitoriano Gandiaga Artetxe (Mendata, 1928 - Arantzazu, 2001). Baserritik Arantzazura joan zen frantziskotar egiteko, eta geroztik Arantzazuri loturik egon zen, bai santutegiaren sinbologiagatik, bai frantziskotarren izpiritu umilagatik. Plazara eta hirira gutxitan jaitsi arren, guztiz estimatua zen bere irakurleen artean.\nElorri (1962) izan zen bere lehen poema-liburua. Itxuraz, behintzat, guztiz sinplea: izadian oinarriturik idazten zuen, ez gaian ez forman hausturarik ez zekarrela; baina sen berezia zuen Gandiagak: musikalitate aparta ematen zien hitzei, erritmo berezia poemei; hizkuntzaren zoko-moko guztiak ezagutu eta haren posibilitateak muturreraino baliatzen zituela esan liteke: lexikoan, aliterazioetan, paralelismo eta kontrajartzeetan... Liburu horretatik hartuak dira sorta honetako lehen hiru poemak, esandako ezaugarrien adibide eta orduan landu zituen gaien adierazgarri: «Neure hitzaren bila» poemak edertasunaren bilaketa azaltzen digu, poesia puru edo hutsaren bidetik; «Zarpil», berriz, naturaren analogia baten bidez, poetaren arimaren berri ematen ari zaigu: kontraesan etengabea batetik, eta bazterturikoak, apalak duen maitagarritasuna; «T'euria», olerki deskriptibo hutsa da, bere xinplean txundigarria, nolako artez lortzen duen euriaren erritmo bera poeman txertatzea.\nUrte batzuetan poesiarik idatzi gabe egon ondoren, berriro itzuli zen Hiru gizon bakarka liburuarekin (1974). Garaiarekin batera, Gandiagaren poesia ere aldatu egin zen, tonua ez zen jadanik lirikoa, gaia ez zen natura: Euskal Herriaren eta herritarren egoeraz zegoen kezkatua, eta ezinegon hori islatzen da poemetan. Baliabideetan soilagoa zen, lexikoa laburragoa, baina erritmoaren eta errepikaren antzea lehen bezala edo areagotua ageri zen, aukeratu ditugun bi poemetan ikus litekeenez; herriarekiko mina bietan nabari da, baina bigarrenak esanahi sakonagoa ere badu, bataioaren sinbologiak ematen dion indar bereziari esker.\nGandiagaren poemagintza osatuz joan zen urtez urte. 1977an Uda batez Madrilen argitaratu zuen, hiriaren handian erdi galdurik dabilen gizonaren burutapenetan oinarritua, eta 1985ean berriz Denbora galdu alde, terapia psikiatriko baten moduan idatzia, leku guztiz berezia hartzen duena gure poesian, bere zinezkotasunagatik.\n— Elorri (1962)\n— Hiru gizon bakarka (1974)\n— Uda batez Madrilen (1977)\n— Denbora galdu alde (1985)\n— Gabon dut anuntzio (1986)\n— Ahotsik behartu gabe (1997)


Bidelapurrak: "Baliabide publiko gehiago behar dira kultura guztiontzat eskuragarri egoteko" — Gaztezulo\nBidelapurrak: "Baliabide publiko gehiago behar dira kultura guztiontzat eskuragarri egoteko"\nBidelapurrak: "Baliabide publiko gehiago behar dira kultura guztiontzat eskuragarri egoteko" https://www.gaztezulo.eus/albisteak/bidelapurrak-baliabide-publiko-gehiago-behar-dira-kultura-guztiontzat-eskuragarri-egoteko https://www.gaztezulo.eus/albisteak/bidelapurrak-baliabide-publiko-gehiago-behar-dira-kultura-guztiontzat-eskuragarri-egoteko/@@download/image/bidelapurrak_1416822984.jpg\n2013an, Urretxuko jaietan Capsula ikustera joan zirenean landatu omen zuten, Ander Solozabal eta Ekaitz Aranberrik, "proiektu berri baten gose" zirenean, Bidelapurrak taldearen lehen hazia. Urtebete pasa denean, lehen diskoa dute eskuartean, eta kasualitatez, Capsulako bateria, Guantxe, izan da euren teknikaria.\nAnder Solozabal: Joakin Iturbe 'Santua' bidelapurraren bizitzari buruzko abesti bat egin genuen, eta konturatu ginen izen polita izan zitekeela gure talderako. Epika gustuko dugunez, goitizen berezia iruditu zitzaigun bizi dugun Euskal Herria islatzeko. Barrualdeko piratak, apatridak...\nOrain honetan zaudeten arren, talde desberdinetan arituak zarete biak.\nEkaitz Aranberri: Ni Doubling Boysen ibili nintzen, punk-oi! jotzen. Talde hori\nutzitakoan bakarlari bezala ere jo izan ditut kontzertuak.\nA.S.: Ni, aldiz RunbaGerrilla, Opus eta Dei eta BertsoTabern taldeetan jotzen nuen.\nZein errango zenukete direla zuen erreferentziazko taldeak Euskal Herrian?\nE.A.: Bidelapurrontzat erreferentziak ote dagoen ez dakigu... Talde asko gustatzen zaizkigu, baten bat aipatzearren, Audience, Petti, Fiachras edo We Are Standard, adibidez.\nA.S.: Entzuten dugun guztiak eragiten digu, eta folk, country edo amerikana estiloetatik hurbil gaudela esan genezake. Ekaitzek aipatuez gain, Jonnhy & Joseph, Eskean Kristö, Anari eta M-ak taldeak gustatzen zaizkit. Hitzen sakontasunaren aldekoak gara...\nE.A.: Ez dut uste ezer berririk asmatu dugunik, baina taldearen formatua bera bada berezia.\nKaleratzear duzue lehendabiziko diskoa, udaberrian grabatu zenuten ezta?\nE.A.: Aste Santuan hasi ginen grabatzen, Iñaki Guantxerekin (Inoren Ero Ni, Capsula).\nA.S.: Beteak beste, Castle Rock, Rockaren gazteluko Katakunba estudioetan. Izugarria!\nNolakoa izan da berarekin grabatzeko esperientzia?\nE.A.: Teknikari bezala aritzeaz gain, perkusioarekin ere lagundu digu. Gainera, estudioetan berriak ginenez, esperientziadun baten aholkuak izatea bikaina izan zen. Giro oso ona izan genuen eta ondo pasa genuen. Berari esker, gainera, lehenago ezagutzen ez genuen Honky Tonky Sanchez artista handiarekin ere izan ginen.\nA.S.: Hainbat abentura bizi genituen, lagun dezente pasa ziren handik, eta luzaroan ahaztuko ez dugun esperientzia izan zen zalantzarik gabe. Hemendik, mila esker Guantxe!\nDiskoaren aurrerapenik egiten ahal diguzue?\nE.A.: Zazpi kanta bildu ditugu, eta euskarri fisikoaz aparte sarearen bitartez ere entzungai dago.\nA.S.: Diskoa entzuten duenak, gazte baten ahotsa entzungo du; atzetik lagun banda eder bat duena. Lehenengo pertsona singularren daude idatzita hitz gehienak, eta autofikzioa, satira, barne-ahotsak nagusi dir. Gaiak, azkenik, drogak, artea, gezurrak, sorginak, heroiak eta heriotza dira besteen artean. Sentimenduetan eta bizipenetan oinarritzen gara, eta abestiekiko konexio handia dugula esan genezake.\nIzenak non du jatorria?\nA.S.: Diskparen izenburua gure amona zenak, Maria Ortueta Irasuegik erabiltzen zuen errefrau bat da.\nDurangoko Azokan jotzeak zenbaterainoko eragina du zuentzat?\nE.A.: Aukera izan daiteke normalean gure kontzertu batera etorriko ez den publikoa\nedukitzeko. Bestalde, Ahotsenea txalotzeko moduko ekimena da, talde txiki\nzein handiei baldintza, eta aukera berekin aurkezteko aukera ematen duen heinean.\nZenbateraino da posible momentu hauetan, krisiak gogor zigortzen duenean, musika talde bat aurrera eramatea?\nE.A.: Kontzertuak nahi beste eskaintzen ditugu, ez nuke esango alde horretatik krisiak eraginik duenik.\nA.S.: Hala era materialaren eta musika tresnen mantenimendua ez da merkea; eta gure ustez baliabide publiko gehiago behar dira, musika bakarrik ez, kultura orokorrean guztiontzat eskuragarri izateko.\nAurrerantzean, zein da zuen asmoa? Zein dira zuen erronka nagusiak?\nE.A.: Kanta berriak sortzen jarraitzea eta Zenbat negar baztarretan diskoa zabaltzea.\nA.S.: Gozatzen jarraitzea, funtsean. Etorriko zaizkigun erronkei ahalik eta ondoen aurre egitea espero dugu, eta bide batez, eskerrak eman nahi dizkiegu bidelapurron familia osatzen duten guztiei.\nBart Tour bira:\nAzaroak 22: Aramaioko Eki tabernan\nAzaroak 27: Gasteizko Hala Bedi tabernan\nAzaroak 30: Antiguoko Platero tabernan\nAbenduak 8: Ahotsenean\nAbenduak 12: Elgetako Espaloia Kafe Antzokian


NICeko prestakuntza-jarduerari Silver Economyrako Ekintzailetza Teknologikoko buruzko masterrarekin ekin zaio - Komunikazioa - Bizkaia.eus\nNICeko prestakuntza-jarduerari Silver Economyrako Ekintzailetza Teknologikoko buruzko masterrarekin ekin zaio\n2021(e)ko azaroaren 26(a) 19:10\nOstiral honetan hasi da Urduliz dorreko Nagusi Intelligence Centerren instalazioetan Mondragon Unibertsitateak eskaintzen dituen masterretako lehena.\nMondragon Unibertsitatea NIC\nNagusi Intelligence Center (NIC) gaurtik aurrera Mondragon Unibertsitateak zahartzeari eta iraupen luzeko zainketei buruzko ezagutza sortu eta arlo horretako profesionalak sortzeko diseinatutako masterretatik lehenaren egoitza izango da. Hain zuzen, Silver Economyrako Ekintzailetza Teknologikoko masterra; hainbat profiletako profesionalak prestatzera zuzenduta dago, zilarrezko ekonomia izenez ezagutzen dena osatzen duten pertsonen bizi-kalitatea bermatuko duten merkatu-ideiak eta -nitxoak identifika ditzaten.\nHogei ikasle inguruk estreinatuko dituzte NICeko ikasgelak, zeinetan prestakuntza-eskaintza askotarikoa eta esklusiboa eskainiko den, zilarrezko ekonomiarekin lotutako hainbat arloren gainean. Hala, aurreikusita dago irailean unibertsitate-ikastaro aurreratu bat hastea gai honi buruz: Data Science in Silver Economy. Ikastaro hori erdi-presentziala izango da, eta ibilbide profesionala datuen analisira bideratu nahi duten Matematika, Fisika, Estatistika, Ingeniaritza, Informatika edota Telekomunikazioen arloetako profesionalei zuzendurik dago.\nNagusi Intelligence Centerrek iragan hilean ireki zituen ateak, Bizkaiak zilarrezko ekonomiaren alorrean duen estrategiaren motor izateko eta biztanleria zahartzeak sortzen dituen erronka sozial eta ekonomikoei aurre hartzeko helburuz. NICeren filosofiaren oinarrian premisa hau dago. Aldaketa demografikoak erronka handia erakusten du gaur egungo gizartearentzat, jaiotzean dugun bizi-esperientzia 20 urte baino gehiago handitu baita 1950etik hona, eta joerak erakusten du Bizkaiko hamar pertsonatik lauk 65 urte baino gehiago izango dituztela 2050. urtean.\nNICek Urduliz dorreko bi solairu hartzen ditu, eta bertan 4 jarduera-eremu nagusi garatuko ditu:\nNIC Prestakuntza. Helburua da Bizkaian silver economy delakoa garatzeko esparru gako guztiei buruzko prestakuntza sustatzea.\nNIC Ekintzailetza. Startupak sortzea bultzatzea eta produktu eta zerbitzu berrien berrikuntzan laguntzea, zilarrezko ekonomiaren alorrean. Beaz-ek dinamizatuko du berrikuntza-enpresa berrien inkubagailua. Berrikuntza irekiko ekimenak landuko dira, erronken bidez, eta enpresekiko harremanak ezarriko dira.\nNIC Enpresa. Xedea da zilarrezko ekonomiara bideratuta enpresen berrikuntza- eta dibertsifikazio-proiektuetan laguntzea.\nNIC Data. Anonimizatutako datuekin lotutako ikerketa eta proiektuak garatzen laguntzea, berrikuntza eta ezagutza sortzeko.


Lortu igerilekuko bero ponpa iraunkorra eta konpontzen erraza\nKasu gehienetan, igerilekuko bero ponpa batek urteetan iraungo duela espero da. Hala ere, "igerilekuko bero ponparen konponketa" bilatzen dugunean, 33 milioi emaitza inguru daude. Ez da zaila esatea igerilekuko bero ponparen konponketa jabeentzako puntu mina dela. Beraz, hitz egin dezagun nola aukeratu po iraunkor eta konponketa erraz bat ...\nGas Berogailua VS Eguzki Berogailua VS Igerilekuko Bero Ponpa. Zein da aproposa?\nIgerilekuak berotzeko tresneria mota daude merkatuan: igerilekuetarako bero ponpa elektrikoa, gas berogailua eta eguzki berogailua. Zaila al da zure igerilekura egokitzen den onena zein izango litzatekeen erabakitzea? Beno, hemen gaude laguntzeko! Konparatu aurretik, funtzionamenduaren inguruko ulermen orokorra izan beharko genuke. Gas Hea ...\nTurbo igerilekuan bero ponpa - Isiltasun perfektua eta energia aurrezteko gakoa\nTurbofanoa, batez ere aire girotua, autoak eta aireko artisautza bezalako industrietan aurkitzen da. Berritzailea igerilekuen industrian sartuz, igerileku inbertsoreen bero ponpa fabrikatzaileak Aquark-ek InverPad® teknologia berritzen du InverPad® Turbo arma sekretu gisa. InverPad® Turbo-k m ...\nNola funtzionatzen du inbertsore igerilekuko bero ponpa batek?\nOhiko gas igerileku berogailua, eguzki igerilekua berogailua eta igerilekua berogailu elektrikoa ez ezik, ba al dago aukera hoberik igerilekuko ura eraginkortasun handiz berotzeko, eguraldi, auzo, kutsadura edo energia kostuen mugak kezkatu gabe? Jakina, igerilekuko bero ponpa da zu zaren irtenbidea ...\nIgerilekuko bero ponpa neurtzeko gida: igerilekuko bero ponpa nola aukeratu\nJakina denez, igerilekuko bero ponpa batek kanpoko iturrietako aire berotua hartu eta igerilekuko uretara ponpatuz funtzionatzen du. BTUetan ekoizpena neurtzen du eta elektrizitatez elikatzen da. Orrialde honetara iritsi bazara, seguruenik igerilekuko bero ponpa instalatzea pentsatzen ari zara. Badira zenbait ...\nAholkatu igerilekua Airbnb-ren etorkizuneko ostalariei\nEgun, Airbnb nonahi bihurtzen den heinean, igerilekuen Airbnb-k zalantzarik gabe jakinmina piztu du. Airbnb igerilekua zabaldu zuen lehen plataforma - Swimply-k 10.000 jarraitzaile baino gehiago irabazi ditu Facebooken. Igerileku pribatuko jabea bazara eta behatz bat Airbnb igerilekuko uretan sartu nahi baduzu, hona hemen ...\nOlinpiar joeretako gaiaren atzean igerileku pribatuaren oparotasuna nabarmentzen da\nZein da olinpiar kirolik ezagunena 2020ko Tokioko Olinpiar Jokoetan? Yougoven arabera. com,% 43 pertsonak igeriketa lehiaketak espero dituzte,% 36k urpekaritzari begira eta% 11 igeriketa sinkronizatuaren zaleak dira. Ikusten duzun bezala, jendea oso ur-kirolekin obsesionatuta dago. Ar ...\nErrendimendu hobea, babes hobea\nZer esan nahi du igerilekuak berotzeko ekipoak egoteak? Batez ere, igerilekuaren erabileraren muga zabaltzen du, eguraldiak kaltetutako igeriketa gutxiago izateko. Tenperatura baxua denean, igerilekuko berogailu ponpak hotza ez izateko babesten gaitu. Hala ere, ekipamendu hau ere ahula da ...\nEz Utzi Igerileku Berogailuaren Ponparen Zaratak Igeri Denbora Hondatzen\nIgerileku berogailuko ponpa zure igerileku pribaturako hautatzen duzunean, zein da zure zerrendako lehen baldintza. Itxura dotoreak? Prezioa? Edo bere soinuaren bolumena? Beno, ziurtatzen dizut isilik dagoen igerilekua baino hobea ez dela. Zenbait pertsonentzat udan beti igerilekuko festak aipatzen dira, edateko paradisua direnak ...\nAquark InverPad® Turbo Pool Bero Ponparen balio hirukoitzak\nHenry Ford-ek esan zuen bezala, "Negozioak irabazi asmoz egin behar dira, bestela hil egingo da". Irabaziak betiko negozio gaia da, batez ere saltzaileek eta inbertitzaileek industria, produktu kategoria eta hornitzailea aukeratzen dutenean. 2021eko ekainerako Aquark-ek 60.000 inbertsore igerilekuko bero ponpa baino gehiago saldu ditu ...\nJauzi erraldoia igerilekuaren industriarentzat —Aquark-en InverPad® Turbo Technology\nAbian jarri berri den teknologia batek bere garatzailea jarri du - Aquark igerilekuen industriaren maila aurreratuetan, igerilekuko bero ponpa eraginkorrena bihurtzen baitu zarata kentzeko sistema nabarmenarekin. Igerilekua berotzeko ekipo berriek InverPad® Turbo teknologia erabiltzen dute - Pe ...\nNola aukeratu lurreko igerilekuaren gaineko bero ponpa onena?\nIgeriketa maite dugunok, beti nahi dugu igeri egin nahi izatea, baita neguetan hotza ere. Baina gogoz kontra, igeriketa denboraldia laburregia izaten da. Ba al dago modurik igeriketa denboraldia luzatzeko? Beno, zuk aukeratutako igerilekuetarako bero ponparen mende dago. Igerilekuko ur mota asko daude ...\nJoan bikoitza, irabazi errentagarria Aquark-en InverPad® Turbo-rekin\nZure beharretarako ekipamendu onena bermatzeko, igerilekuko bero ponpa erosterakoan faktore garrantzitsu asko hartu behar dira kontuan. Gehienetan, prezio baxuagatik eskuragarri gutxien aukeratzeko tentazioa arrazoizkoa da. Baina agian ez da dirudien bezain ekonomikoa, batzuetan ...\nAQUARK-EN INVERPAD® TURBO POOL-BERO-POMPA BERRIA OFIZIALki kaleratu zen 2021. urtean\nAquark Technology Limited-ek, InverPad® teknologiaren sortzaileak, 2021eko ekainean jarri du abian goi mailako inbertsore igerilekuetako bero ponpetan. Aquark-en 4 SEASONS INVERPAD® berriena - Mr. Perfect, InverPad® Turbo Technology-rekin elikatua iraultza igerileku dotorea pr ...\nAquark konpainiaren izen berria iragarri du\nAukeratu Desafiatzea, Aukeratu Lortzea\nZer lor dezakezu InverPad® igerilekuko bero ponpa batekin?\nAquarkeko igerileku igerilekuko bero ponparen diseinua\nIgerilekuko bero ponparen 50 urteko historian zehar, Aquark da igerilekuko bero ponpa hornitzaile nagusia pad-design bero ponpa diseinatzen. Karkasaren diseinu bakarrak Aquark-en produktuak besteetatik bereizten ditu eta Aquark-eko bero ponpa inbertsoreen bereizketa bihurtu da. 2017an da ...\nAquark: inbertsore igerileku profesionaleko bero ponpa fabrikatzailea\nProfesionaltasun espirituari eutsiz, Aquark, Pad Inverter Creator-ek, inbertsore igerilekuko bero ponpa fabrikatzeko I + G eta fabrikazioarekin konpromisoa hartu du. Igerileku igerilekuko bero ponpa produktuen gama zabala garatu du goi-mailako motatik —InverPad® Mr. Silence komertzialeraino— ...\nJendeak teknologia edozein eboluzionatzen duen garai modernora igarotzen den heinean, bizi-kalitate handiagoa lortzeko ahalegin handiagoa egiten ari da, hau da, erabilgarritasun handiko irtenbidea behar da. Esperientzia erabiltzea, adibidez, lehen baino gehiago azpimarratzen da, gero eta produktu gehiago etiketa dutenekin ...


'Bizilagunak' programaren beste edizio berri bat egingo da azaroaren 17an Eibarren, jatorri eta kultura desberdinetako familien arteko ezagutza eta elkarrizketa sustatzeko — Eibarko Udala\n'Bizilagunak' programaren beste edizio berri bat egingo da azaroaren 17an Eibarren, jatorri eta kultura desberdinetako familien arteko ezagutza eta elkarrizketa sustatzeko\nPrograman jatorri desberdineko bi familia elkartzen dira, horietako baten etxean egiten den bazkari baten inguruan. Aurten laugarren edizioa izango da; Udalak eta Eta Kitto Euskara Elkarteak antolatu dute.\nEibarko Udalak, Immigrazio eta Kultur Aniztasuneko atalaren bitartez, eta ‘… eta kitto!’ elkartearekin lankidetzan, ‘Bizilagunak’ programaren laugarren edizioa antolatu du azaroaren 17rako, igandea, eta Eibarko herritarrei parte hartzeko gonbita egiten die. Programa honen helburua da auzo-sare inklusiboak eta askotarikoak sortzea eta ezagutza eta elkarrizketa sustatzea, topaketa errazteko eta jatorri eta kultura desberdinetako pertsonen arteko komunikazioa zailtzen dituzten oztopoak eraisteko.\nBizilagunen edizio berria 14:00etatik aurrera egingo da, aurrez elkar ezagutzen ez duten bi familiaren arteko bazkari baten bidez. Bi familiak dinamizatzaile batekin egongo dira, eta bazkaria bi familietako baten etxean izango da. Parte hartzaileek nola egin aukeratu dezakete: familia anfitrioi gisa bere etxean, familia gonbidatu gisa, edo otorduen dinamizatzaile gisaJarduera hori zehatzago ezagutzeko, informazioa jasotzeko edo izena emateko interesa duten pertsonek eta familiek leku hauetara jo dezakete: Udala (Kultura Aniztasunerako unitatea), 943708440 telefonoa, posta elektronikoa, 'Immigrazioa@eibar.eus; edo Eta Kitto Euskara Elkartea, telefonoa, 943200918, posta elektronikoa, Ongietorri@etakitto.eus'.\nBizilagunak ekimena SOS Arrazakeria Gipuzkoak bultzatutako programa bat da, Euskal Herriko hainbat herritan egiten dena. Jatorri desberdinetako pertsonak eta familiak elkartzean datza, ezagutza eta bizikidetza sustatzeko xedez; horrela, parte-hartzaileek munduko beste leku batzuetako janariak ezagutzeko aukera dute, eta baita beste hizkuntza, istorio eta kontakizun batzuk entzun ere.


Gaitasun komunikatiboak hobetzeko ikastaroa Gasteizko EHUko Ingeniaritza Eskolan — Unibertsitatea.Net\nHemen zaude: Hasiera › Ziztu bizian › Gaitasun komunikatiboak hobetzeko ikastaroa Gasteizko EHUko Ingeniaritza Eskolan\nGaitasun komunikatiboak hobetzeko ikastaroa Gasteizko EHUko Ingeniaritza Eskolan\n2012/10/17 - Unibertsitatea.net\nNazioartean aritzen den ToastMasters Clubaren berri izan eta bere jarduera jarraitzen ibili ondoren, Ingeniaritzako Eskolako irakasle talde bati Gasteizen inplementatzea otu zaie\nGaur egun, lanbide mota askotan oinarrizko eskakizuna bilakatu da komunikazio teknikak menperatzea. Jendaurrean argi eta zehatz azalpenak ematea, urduritasuna bazterturik eta sinesgarritasun osoarekin, mundu profesionalean ibiltzeko ezinbesteko jakintza da. Ezagutza hauek indartzeko asmoz ToastMasters Cluba ekarri dute Gasteizera beraien metodoa eta esperientzia ezagutarazteko.\nEztabaida Talde Unibertsitarioek ez bezala elkarte honek arlo profesionalari begira lan egiten du, ingelesa menderatzea eta gaitasun komunikatiboak garatzea funtsezko elementu direlarik. Metodologiari dagokionez honek dira urratsak:\nBi asterik behin bilerak antolatzen dituzte, inguru "informal" batean.\nHiru edo lau parte hartzaileek "icebreaker" eran jokatuz 4-6 minutuko hizketalditxoarekin hasten dira, gai pertsonalak edo anekdotak kontatuz.\nJarraian bakoitzaren "ebaluatzaile" batek hitzaldiaren balorazioa egiten du eta alde positiboak zein negatiboak nabarmentzen ditu: konbentzitzeko gaitasuna, eskuen keinuak, isiluneak edo etenaldiak, hizkuntzaren egokitasuna...\nAzkenik ebaluatzaile orokorrak parte hartzen du.\nEgitasmo hau zuzenduta dago ikasketen azkenetan dauden ikasleei eta komunikazio, oratoria eta lidergo teknikak hobetzeko interesa dutenei.\nInformazio gehiago nahi baduzu idatzi honi: Miguel Calvo Melero (Akademia Antolaketa eta Plangintza zuzendariordea, miguel.calvo@ehu.es).


Karlos Klaberia eta Arizkurgiko apaiza –\nGogoan dut oraino, 1970. urtean, hamalau urte nituela, Dunixi Barandiaran osabak Karlos Klaberiaren “Leyendas de Vasconia”(Baskoniako kondairak) liburu miresgarria utzi zidala irakur nezan. Berehala irakurtzeari ekin nion eta ustekabean, mundu magiko-identitario batekin egin nuen topo. Ez nuen Klaberia eta liburuan azaltzen ziren historia, kondaira eta gertakizun gehienak ezagutzen: Mihiluzeko zubia, Basajaunaren argimutila, Sunbillako sorgina, Garagartzako mutila, Lizarrako maitaleak, Okabioko leizezuloa, Erronkariko sorginak, Naiarako Dona Andra Maria, Etzandegiko neska artzaina, Etxezuriko mutikoa, Menditzaleko irulea, Arteamendiko mamua…, eta abar luze-luzea; baina orduz geroztik gogoan atxikirik gelditu zitzaizkidan.\n1.- Karlos Klaberiari buruzko hainbat zehazkizun\nKarlos Klaberia Artza Iruñean sortu zen 1923ko agorrilaren 3an, eta hiri berean hil zen 2009ko otsailaren 5ean. Euskaltzalea eta abertzalea betidanik, EAJ-ko kide hil zen arte. Iruñean egin zuten lehen ikastolaren sortzaileetako bat izan zen. Aipatu Uxue ikastolatik sortu ziren geroago SanFermin eta Paz de Ziganda ikastolak. Aipatu beharra dago hainbat urtetan Euskalerriko Adiskideen Elkarteko lehendakaria izan zela.\nPolitika arloan jeltzalea zen eta frankismoaren aro beltzetan klandestinitatean aritu zen Napar Buru Batzarreko kide gisa, Manuel Irujo eta Joxe Agerrerekin batera. 1974tik 1979ra Nafarroako Foru Kontseiluko kide izan zen. 1977an, hau da, Franco hil ondorengo lehen hauteskundeetan, senaturako hautagai aurkeztu zen baina ez zen aukeratua izan. 1979tik 1983ra foru parlamentaria izan zen. 1984an Nafarroako jeltzaleen artean banaketa gertatu zen, gehienak Eusko Alkartasuna alderdi berrira pasatu ziren eta guttiengo bat Euskal Alderdi Jeltzalean gelditu zen. Klaberia azken horietako bat izan zen. 1984tik 1987ra Napar Buru Batzarreko lehendakaria izendatu zuten. 1986ean, Espainiako Gobernu sozialista ETAkoekin bilerak egin zituenean, berak parte hartu zuen EAJ ordezkatuz eta Ezker Abertzaleeko hainbat arduradunekin mintzatu zen. 1989an, EAJ-k senaturako aurkeztu zuen hautagaitzan Klaberiaren izena zegoen, baina zerrendaren azken postuetan.\nPolitikan egindako bidearen ordainez, jeltzaleek hainbat esker oneko ekimen eskaini zioten. Horrela Sabino Arana Fundazioko ohorezko lehendakaria izan zen hil arte. 1999an, Karlos Klaberiak, Anjel Barturenekin batera, Alderdi Eguneko ikurrina altxatu zuen. 2004an EAJ-k omenaldi sentikor bat eskaini zion Iruñean. Klaberia hil zenean Hego Euskal Herria hauteskunde kanpainan zegoen, eta EAJ-k haren ohorezko minutu bateko isilunea agindu zuen mitin eta hitzaldi guzti-guztietan.\n2.- Karlos Klaberia idazle\nEuskal Herriarekiko maitasunak bultzaturik, idazteari ekin zion. Historia eta etnografia arloan nabarmendu zen eta artikulu aunitz plazaratu zuen garaiko agerkarietan. Hauek dira, nik dakidala, bere libururik garrantzitsuenak: Niebla en el alma (Lainoa ariman), 1951, Leyendas de Vasconia (Baskoniako kondairak), 1959, Relieves del Genio Vasco (Euskal senaren ezaugarriak), 1966, Los vascos en el mar (Euskaldunak itsasoan),1966, Historia del Reino de Navarra (Nafarroako Erresumaren historia), 1971,Los Amigos del País de Pamplona en el siglo XIX ( Iruñeko Euskalerriko Adiskideen Elkartekoak XIX. mendean), 1974, Navarra en la Edad Media (Nafarroa Erdi Aroan), 1982, Los judíos en Navarra (Juduak Nafarroan), 1982,Navarra, 100 años de nacionalismo (Nafarroa, abertzaletasunaren 100 urte), 1996, eta Un recuerdo a D. Arturo Campion(Arturo Kanpion jaunaren oroimenez), 1955.\nHauetako batzuek zabalkunde handia izan zuten. Adibidez, Baskoniako kondairak liburutik lau argitalpen egin zituzten, Euskal senaren ezaugarriak liburutik bi eta Nafarroako Erresumaren historial iburutik lau. Zoritxarrez, nehoiz ez dira euskaraz argitaratu.\n3.- Arizkurgiko apaiza\nArtikulu honen hasieran erran dudan bezala, Baskoniako kondairak liburuak mundu magiko-identitario baten atea zabaldu zidan. Hori dela eta, Karlos Klaberiarekiko nolabaiteko zorra dudanez, kitatu nahi nuke, neurri ttiki batez,Arizkurgiko apaiza izeneko ipuin miresgarria lerro hauetara euskaraz ekarriz. Garai bateko nafar laborarien bizimodu apala kontatzen digu. Horratx:\n“Herritik pasatzen naizen guztietan ikusten dut herrian zehar dabilela, alde batetik bestera, karriketako harri txintxarrak zanpatuz. Urte asko ditu gainean, baina, hala eta guztiz ere, oraindik arin ibiltzen da bere makilaren laguntzaz. Sotana zahar-zaharra du, garai batean beltza izan zena, eta buruan euskal txapela darama, kopeta aldean zorrozturik, aurpegia eguzkitik babesteko edo. Haren irudia erraz ezagutzen da, zelai eta zuhaitz orlegien artean, zeruaren urdintasunaren azpian edota etxeetako horma zurien aurrean.\nUda gorrian, arrats aldean, eguzkiaren berotasuna baretzen delarik, apaizak apaizetxetik irteten da Arizkurgiko inguruetan barrena ibiltzera. Gaztetan ibilaldi luzeak egiten zituen, orain, adinak horrela agindurik, laburragoak egin behar izaten ditu. Urteak ez dira alferrik pasatzen. Orain bere itzuliñoak egitean, gaztea zenean erraz igotzen zituen urruneko mendi gailurrak begiratzen ditu. Apaizaren irudiak poesia ematen dio Arizkurgiri.\nOn Andoni ehiztari amorratua izan zen gaztetan eta eskualdeko gainerako mutilekin batera, goiz-goizean ibiltzen zen xendra eta bidexketatik barrena zizpa eskuan hartuta. Ehiza bere zaletasun handia zen eta berdin ibiltzen zen basurdeen gibeletik zein txorien atzetik. Zizpa beti prest eta aldean zakurra, horrela egiten zituen orduak eta orduak, eta itzultzeko orduan beti ekartzen zuen zerbait berekin. Ehiztari ona zen, eta eskualde osoan hagitz famatua. Non begia, hor tiroa! Horrela erraiten zuten, bederen, arizkurgitarrek.\nHerriko jaietan, frontoian nabarmentzen zen, sotana eta guzti partida ahaztezinetan. Esku gogorrak zituen, gorputz arina eta buru kementsua. Oihuz animatzen zituen gainerako pilotariak, eta herriko mutilek esker onez begiratzen zioten.\nIruñeko apaizgaitegitik atera zenean, ama zaharrarekin bizi zen. Ama isila eta umila zen, baina beti semearen gutiziak betetzeko prest zegoena. Harro zen seme apaiz bat izateaz.\nOn Andonik bihotzez maite zuen bere ama, baina egun batean euskal emakume baserritar nekaezin hura hil zen semea bakar-bakarrik utziz. Hil zenez geroztik urte pilo bat pasatu diren arren, oraindik amatxoren argazki horitua ikusten duen aldiro, negar malko bat isurtzen zaio masailetik beheiti. Arizkurgiko apaizak kontsolamendua bilatzen zuen bere oroitzapenetan eta uste zuen amak zerutik begiratzen eta zaintzen zuela. Beraz, nahiz eta urteak igaro, apaizaren eta amaren artean bazen inolaz ere ezaba zitekeen lotura.\nOrain, Arregiko etxekoandreak, amak egiten zituen lanak eginez, laguntzen badio ere, Arizkurgiko apaizak ordu aunitz pasatzen ditu bakarrik. Bakardadeak zimiko egiten dio bihotzean.\nUdara joan da, zuhaitzeko hostoak, biziaren antzera, zahartzen, horitzen eta erortzen dira. Haizeak gero arrastaka eramaten eta barreiatzen ditu bazterretan.\nOn Andonik, apaizetxeko bulegoan duen mahaiaren aitzinean eserita, liburu zahar horituak irakurtzen ditu. Iluntzen ari da, gauak luzeagoak dira eta egunak gero eta motzagoak. Haizea ufaka dabil eta euriak bulegoko leihoko kristalean jotzen du, indarrez, doinu aspergarria sortuz.\nApaiza, etxe zaharraren horma sendoen artean seguru sentitzen da.\nApaizetxea elizaren pareta bati atxikita dago eta herriko gainerako etxeetatik nabarmentzen dituen gain baten gainean eraikita daude biak, eliza eta apaizetxea.\nUdazkenean, nekazariak goiz itzultzen dira beren soro eta zelaietatik. Etxean badute lan gehiago zain, behiak jetzi behar dituzte, pentsua eman behar diete, azpiak antolatu, beheko surako egurra egin…, eta afaldu ondoren, ohera, ongi merezitako atsedenaren bila. On Andonik gau hotzetan laborariak bisitatzen ditu. Beheko suaren inguruan, bizkar handiko eserlekuetan jarririk, gizonak eguraldiaz, uztez, aziendaz, merkatuko prezioez… hirietako biztanleak hainbeste aspertzen dituzten baina laborarientzat horren garrantzitsuak diren horrelako gaiez mintzatzen dira.\nApaizak jadanik urte asko egin ditu Arizkurgin eta herritar guztiak ezagutzen ditu. Arizkurgitarrek maite dute eta familiakoa balitz bezala dute hartzen. Apaizak herritarren arazoak eta kezkak ezagutzen ditu eta hitz apalez mintzo zaie.\nNeguko hilabete ilun eta luzeetan herriko bizimodua aspergarria da, arras monotonoa. Elurrak Zarikietako gainak oihal zuriaz estaltzen dituenean eta hotz handiak putzu, erreka eta asketako ura izoztu egiten duenean, On Andonik meza ordubete beranduago ematen du eta gero apaizetxeko gelan orduak eta orduak ematen ditu liburu zaharrak irakurtzen.\nEguerdi aldera, eguzki indargeak eguteran diren kristalak amiñi bat berotzen dituelarik, apaiza kanpora ateratzen da, eskuan meza-liburuxka beltza eramanez.\nArratsaldeko bortzetan, elizako ezkila dangaka hasten da herritarrak deituz. Arrosario sainduaren tenorea da. Orduan elizako barne ttipia arizkurgitarrez betetzen da. Aitzineko jarlekuetan gizonak belaunikatzen dira, gainerakoetan emakumeak. Herritar hauen debozioa ikaragarri handia da, haien fedea apal-apala, baina belaunaldiz belaunaldi iraunarazten dutena.\nElizatik irtetean, emakumeak etxeetara joaten dira, gizonak berriz, hotzak eragozten ez badie bederen, elizaren arkupeetan gelditzen dira zigarrotxo bat erretzen. Elizako ezkilak bederatziak jotzen dituenerako herriko argi guztiak itzalirik daude.\nA, baina hortxe dira gautxoriak, herriko ostatuan arnotxo bat edanez. Horien artean herriko maisua eta On Andoni izaten dira. Gehienetan musean aritzen dira baso bat ardo edaten duten bitartean. Batzuek zigarroren bat erretzen dute. Hor ari dira denak, enbidoka, pasoka, hordagoka! Tarteka etxeko jaunak gaztaina erreak edo ardi gasna ateratzen die. Bitartean, beheko suaren ondoan jarririk, etxekoandreak lo kuluxka ttipia egiten du.\nOn Andoni zoriontsua da halako bilkuretan. Batzuetan kanpotik etorritako saltzaile edo bidaiariren bat gehitzen zaie eta hitz aspertuan aritzen dira denak. Herritarrek apaiza errespetatzen eta maitatzen dute. Haientzat apaiza adiskide bat da, aholku onak emateko beti prest den aita bat.\nHorrela, modu horretan, Arizkurgiko apaizak bere bizitza pasatzen ikusten du. Uda berriz itzultzen delarik, errepidetik barrena ibiltzen da edota ostatuko hormari atxikirik dagoen harrizko jarlekuan eserita egoten da. Eskuak bidelagun duen makilan izaten ditu eta gisa horretan munduko komeria ikusten du: gaurko gizakion ibilera azkarra, motorrak, autoak, edota zeru gainean, hodei artetik, tarteka eta ildo zuri luzea utziz pasatzen diren hegazkinak…, denak beti korrika eta presaka, nehoiz atzemanen ez dituzten ameskerien atzetik. Apaizak jakin badaki nehoiz ez dituztela beteko, egiazko ametsak bihotzaren barru-barruan bilatu behar direlako.”\nbaskoniako kondairak, Karlos Klaberia eta Arizkurgiko apaiza, kondairak, leyendas de vasconia, mitologia\n2 pentsamendu “Karlos Klaberia eta Arizkurgiko apaiza”-ri buruz\nA. Aranburu 2019-10-07 19:32\nAtsegin handiz irakurri dut, esker mila!\nMikel 2019-10-08 20:00\nNik ere, apur bat geroago, baina ez asko, irakurri nuen “Leyendas de Vasconia” eta oraindik gogoratzen ditut pasarte batzuk.


Irekia Eusko Jaurlaritza - Gobierno Vasco :: EHAA xedapena 201504061\nAGINDUA, 2015eko irailaren 24koa, Hezkuntza, Hizkuntza Politika eta Kulturako sailburuarena, zeinen bidez arautzen baitira irakurketa sustatzeko eta Euskadiko Irakurketa Publikoko Sarean txertatuta dauden liburutegi publikoen zerbitzuak erabiltzeko diru-laguntzak, eta horien deialdia iragartzen, 2015. urtean.\nHurrenkenaren zenbakia: 201504061\nBestalde, apirilaren 9ko 193/2013 Dekretuak, Hezkuntza, Hizkuntza Politika eta Kultura Sailaren egitura organikoa eta funtzionala ezartzen duena, dio Liburutegi Zerbitzuaren eskumenekoa dela Euskadiko liburutegi-sistemaren planifikazioa, funtzionamendua eta koordinazioa garatu eta betetzea, baita irakurketa sustatzeko neurrien diseinua ere.\nAgindu honen xedea da irakurketa sustatzeko eta Euskadiko Irakurketa Publikoko Sarean txertatuta dauden liburutegi publikoen zerbitzuak erabiltzeko diru-laguntzen 2015eko deialdia arautzea.\n3. artikulua.– Erakunde onuradunak\nAgindu honetako laguntzak jaso ahal izango dituzte, batetik, liburutegi publikoen titular diren EAEko udalek, eta, bestetik, EAEko udal liburutegi publikoen arloko eskumenak dituzten edo arlo horretako egitekoak esleituta dituzten toki-erakundeek, baldin eta Euskadiko Irakurketa Publikoko Sarearen barruan badaude.\n2.– Honako egoitza elektroniko honetan daude eskabideak, erantzukizunpeko adierazpenak eta gainerako ereduak izapidetzeko zehaztapenak: https://www.euskadi.eus/ayuda_subvencion/-/2015/promocion_lectura/es/\nHelbide honetan egingo dira eskaeraren osteko izapideak, bide elektronikoz: https://www.euskadi.eus/y22-home/eu/nirekudeaketak.\n2.– Halaber, ezingo dute agindu honetako dirulaguntzarik eskatu, kasuan kasuko zigorrak ezarritako epean, sexu-bereizkeria dela-eta zigor administratibo edo penalik duten pertsona juridikoek, ezta Emakumeen eta Gizonen Berdintasunerako otsailaren 18ko 4/2005 Legearen indarrez jarritako isunen ondorioz debekua dutenek ere.\nEzingo dira onuradun izan diru-laguntzak itzultzearen ondoriozko EAEko Administrazio Orokorrarekiko betekizunak bete gabe dituztenak, izan betearazpen-aldian, zein ordaindu gabeko zorrak borondatezko aldian, premiamendu-bidea erabili behar izan ez den erakundeen kasuan. Hortaz, onuradunek edo erakunde kolaboratzaileak diru-laguntzak itzultzeko betebeharrak beteta dituztela iritziko da zorrak geroratuta daudenean, zatikatuta daudenean edo bertan behera uztea adostu denean dagokion itzultze-ebazpenaren inpugnazioa dela-eta.\n6. artikulua.– Jarduerak diruz lagungarriak.\nDiruz lagundu ahal izango da 2015eko ekitaldian burutzen den eta hauek sustatzea helburu duen jarduera oro: batetik, irakurketa haur eta gazteen artean, eta, bestetik, Euskadiko Irakurketa Publikoko On Line Sarearen barruan txertatuta dauden liburutegi publikoko zerbitzuen erabilera.\nb) Pertsona edo erakunde eskatzaileak egiztatu behar du ez dagoela laguntza edo diru-laguntza publikoak jasotzea eragozten dion administrazio- edo zigor-arloko zehapen baten pean, edo ez daukala horretarako legezko debekurik.\nc) Sexu-bereizkeria dela-eta zigor administratibo edo penalik ez du izan behar pertsona edo erakunde eskatzaileak, ezta Emakumeen eta Gizonen Berdintasunerako 4/2005 Legearen indarrez jarritako isunen ondoriozko debekurik ere.\nd) Halaber, eskatzaileak adierazi behar du egiazkoak direla eskaeran eta harekin batera aurkeztutako dokumentuetan agertzen diren datuak eta diru-laguntza jasotzeko betetzen dituela indarrean dagoen araudian ezarritako betekizunak.\nKultura Ondarearen Zuzendaritzari dagokio aurkeztutako eskabideak aztertu eta ebaluatzea, agindu honen 9. artikuluan xedatutakoaren arabera. Era berean, zuzendaritza horrek osatuko du ebazpen-proposamena eta, ondoren, Kultura, Gazteria eta Kiroletako sailburuordeari igorriko. Bertan azalduko dira, hala badagokio, erakunde onuradun bakoitzari egokitutako diru-kopurua, ezetsitako eskabideak, arrazoia adieraziz, eta emandako diru-laguntzak modu egokian erabiliko direla ziurtatzeko beharrezkotzat jotzen diren baldintza guztiak.\n2.– Aurreko hori guztia aplikatu eta gero, onuradunen batek 13.1 artikuluko ehunekoa gainditzen badu, aurrekontuaren gainean onarturiko gehieneko zenbatekoan ezarriko dira diru-laguntzak. Soberakinak gainerako onuradunen artean banatuko dira, kalkulu-eranskinean ezarritako sistemaren arabera. Jardunbide hori behar adina aldiz errepikatuko da, eta aplikatu eta gero geratzen diren kopuruak aurretik lortutako kopuruei gehituko zaizkie. Jardun hori behar adina aldiz errepikatuko da, eta hori aplikatzearen ondoriozko zenbatekoak aurretik lortutakoei gehituko zaizkie.\n5.– Aurreko paragrafoan esandakoa gorabehera, agindu honen 10. artikuluan xedatutakoa aplikatu behar bada, ebazpena emateko epea eten egingo da izapide horrek eskatzen duen bezainbat denboraz, jakinarazpena jaso eta horri erantzuteko epearen arabera.\nk) Euskal Autonomia Erkidegoko Herri Ogasun Nagusiaren Antolarauei buruzko Legearen Testu Bateginaren 50.2 artikuluan ezarritako beste edozein betebehar. Azaroaren 11ko 1/1997 Legegintzako Dekretuaren bidez onartu zen aipatutako legea.\nl) Eska daitekeen beste edozein betebehar, azaroaren 11ko 1/1997 Legegintzako Dekretuaren bidez onartutako Euskal Autonomia Erkidegoko Ogasun Nagusiaren Antolarauei buruzko Legearen Testu Bateginaren 50.2 paragrafoan aurreikusitakoarekin bat etorriz.\nm) Legez eratuta eta dagokien administrazioko erregistroan edo erroldan behar bezala inskribatuta egotea.\n1.– Diru-laguntza agiri bidez justifikatuko da 2015eko abenduaren 31 baino lehen.\n2.– Justifikazio horiek bide elektronikoz aurkeztu beharko dira webgune honetan: https://www.euskadi.eus/ayuda_subvencion/-/2015/promocion_lectura/es/\na) Burututako jarduerak justifikatzeko memoria.\nb) Egindako gastuak justifikatzeko, kontu-hartzailearen edo, hala badagokio, idazkari kontu-hartzailearen egiaztagiria.\nc) Laguntza emateko ebazpenean eskatzen den beste edozein agiri.\nAurkeztutako agiriak jaso eta aztertuta edo epe hori igarota, Kultura Ondarearen Zuzendaritzak aginduko du diru-laguntza ordaintzea, eta hala behar denetan, minorazio bat egitea, likidatzeko ebazpen-proposamena egingo dio Kultura, Gazteria eta Kiroletako sailburuordeari, zeinari baitagokio ebazpena ematea bi hilabeteko epean justifikazioak aurkezteko epea amaitu eta biharamunetik aurrera.\n4.– Euskal Herriko Diruzaintza Nagusiaren irailaren 30eko 211/1997 Dekretuaren 20. artikuluan xedatua betez, Ekonomia eta Ogasun Saileko Hirugarrenen Erregistroan alta emanda beharko dute erakunde onuradunek.\nDatu Pertsonalak Babesteari buruzko abenduaren 13ko 15/1999 Lege Organikoarekin eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legearekin bat etorriz, Eusko Jaurlaritzako Hezkuntza, Hizkuntza Politika eta Kultura Saileko Kultura Ondarearen Zuzendaritzak jakinarazten dizu emandako zure datuak eta diru-laguntzen deialdi honetako eskabidean eta fitxategietan agertzen direnak, Hezkuntza, Hizkuntza Politika eta Kultura Saileko Kultura Ondarearen Laguntzak eta Diru-laguntzak izeneko fitxategi batean –2006ko uztailaren 26ko Aginduan araututakoa– sartuko ditugula, zeinen helburua baita diru-laguntzen deialdi hau eta horrekin zerikusia duen bestelako administrazio-prozedura edo -espediente kudeatzea. Datuak Babesteko Euskal Bulegoari lehendik eman zaio fitxategi horren berri, eta datuen segurtasun osoa bermatzeko beharrezko diren segurtasun-neurriak ditu; datu horiek ez zaizkie hirugarrenei jakinaraziko, legez agindutako kasuetan izan ezik.\nDatu pertsonalak babesteko araudiaren arabera, DPBLk berariaz aitortzen dituen datuak eskuratu, zuzendu, ezeztatu eta aurkaratu ahal izango dira Eusko Jaurlaritzako Hezkuntza, Hizkuntza Politika eta Kultura Saileko Araubide Juridiko eta Zerbitzuen Zuzendaritzarekin harremanetan jarriz (Donostia 1, 01010 Vitoria-Gasteiz).\nVitoria-Gasteiz, 2015eko irailaren 24a.\n2015ean irakurketa eta Euskadiko Irakurketa Publikoko Sarean txertatuta dauden liburutegi publikoen zerbitzuak erabiltzea sustatzeko diru-laguntzen zenbatekoa zehazteko sistema. (Formulak eta koefizienteak)\nHaur eta gazteen (P) eta zuzentzaile-indizearen arteko homologazioa (IZ).\nP: Biztanle-taldeentzako homologatutako biztanle-kopurua.\nB: Biztanleak (P) eta Zuzentzaile-indizea (IZ) biderakatzearen ondorioa. (B = P*IZ)\n1.– Onuradun bakoitzaren B balorea eskuratzea, hau da, faktore hauek biderkatzearen ondorioa: Homologatutako biztanleak (P) eta zuzentzaile-indizea (IZ).\nAzkenik, aurkeztutako aurrekontuaren % 75 lagunduko delako diruz, ikusi beharko da erakunde onuradun bakoitzari dagokion zenbatekoak beste zenbateko hori gainditzen duen. Hala balitz, soberakina itzuli egingo da gainerako erakunde onuradunen artean banatzeko.


Prentsa-oharrak Archivos - Page 6 of 16 - Petronor\nPetronorrek etorkizunera begira ospatuko du 50. urteurrena\nBizkaia osoan antolatutako jarduera eta proiektu sozialen bitartez ospatuko du 50. urteurrena, gaur aurkeztutako programaren arabera.\n13 Ots 2018\nPetronorrek Juan Luis Goenagari buruzko liburu baten argitalpena babestu du 50. urteurrenean\nNerea argitaletxea arduratuko da 2018ko urrian zabalduko den lan hau editatu eta argitaratzeaz.\nMikel Lertxundiren testuak bilduz, liburua euskaraz, ingelesez eta gaztelaniaz argitaratuko da.\nPetronorrek 8,5 milioi euro inbertitu ditu kontrol gela berria sortzeko\nLantegiko gune kritikoak bistaratu eta irrati sistemak nahiz zirkuitu itxiko kamerak ikuskatzea ahalbidetzen duen kontrol sistema berri bat instalatu da.\n07 Abe 2017\nPETRONORREK 50. urteurrena ospatuko du datorren urtean, “68aren Ostean” erakusketa handia babestuz, azken bost hamarkadetan Euskal Herrian izan den artearen ikuspegi ezezaguna\n▪ Petronorrek eta Bilboko Arte Ederren Museoa Fundazioak aurrekontu-eranskina sinatu dute gaur, joan den maiatzean sinatu zuten lankidetza-hitzarmenari gehitzeko, eta, horrenbestez, museoari egindako ekarpen ekonomikoa handitzeko.


Alemaniak gurasoei 300 euro ordainduko dizkie seme-alaba bakoitzeko pandemiaren krisiari aurre egiteko — Gaztezulo\nAlemaniak gurasoei 300 euro ordainduko dizkie seme-alaba bakoitzeko pandemiaren krisiari aurre egiteko\nAlemaniak gurasoei 300 euro ordainduko dizkie seme-alaba bakoitzeko pandemiaren krisiari aurre egiteko Alemaniako gobernuak pandemiak sortutako ondorio ekonomikoei aurre egiteko neurri berri bat onartu du. Honela, herrialdean bizi diren 18 milioi haur bakoitzarengatik gurasoek 300 euro jasoko dituzte, kontsumoa bultzatu eta adin txikikoengan koronabirusaren krisiak izan dezakeen eragina gutxitzeko asmoz. https://www.gaztezulo.eus/albisteak/alemaniak-gurasoei-300-euro-ordainduko-dizkie-seme-alaba-bakoitzeko-pandemiaren-krisiari-aurre-egiteko https://www.gaztezulo.eus/albisteak/alemaniak-gurasoei-300-euro-ordainduko-dizkie-seme-alaba-bakoitzeko-pandemiaren-krisiari-aurre-egiteko/@@download/image/700x420_euro-bandera-alemania-dreamstime.jpg\nAlemaniako gobernuak pandemiak sortutako ondorio ekonomikoei aurre egiteko neurri berri bat onartu du. Honela, herrialdean bizi diren 18 milioi haur bakoitzarengatik gurasoek 300 euro jasoko dituzte, kontsumoa bultzatu eta adin txikikoengan koronabirusaren krisiak izan dezakeen eragina gutxitzeko asmoz.\nHonela, Alemaniako gobernuak 200 euro emango dizkie gurasoei irailean eta 100 urrian. inongo laguntzarik eskatu gabe. Automatikoki jasoko dute jada jasotzen duten diruaz gain. Gainera, abenduan, haur guztiek koronobirus bonoa jasoko dute. Guraso bakarreko familiek ere laguntza jasoko dute, banandutakoek bezalaxe.\nAbuztu bukaeran, Alemaniak jada onartu zuen gurasoek urtean bost egun gehiagoko baja edukitzea. Egun hauek, jada legez dituzten, seme-alabak zaintzeko 10 egunei gehitzen zaizkie. Guraso bakarreko familietan egun gehigarri hauek 10 egunera igoko dira. Egun, legeak dio langileek 10 eguneko baja dutela eta umea gaixo egoteagatik lan egiten ez duten egun bakoitzagatik diru-laguntzak.


Suitzan dago Iñigo Martinez, dantza ikuskizun bat prestatzen — dantzan.eus\nHemen zaude: Hasiera › Hemeroteka › Suitzan dago Iñigo Martinez, dantza ikuskizun bat prestatzen\nSuitzan dago Iñigo Martinez, dantza ikuskizun bat prestatzen\nSuitzan dago Iñigo Martinez, Beweggrund programan parte hartzen. Bi aste igaroko ditu erresidentzia batean bizitzen, munduko beste 11 lagunekin batera. “Peruko, Hego Afrikako, Italiako, Libanoko edota Alemaniako jendearekin nago”, azaldu du dantzari laudioarrak.\nAniztasun funtzionala duten dantzarien arteko elkarlana sustatzea izan da programaren xedea. Egitasmoa “oso esperientzia interesgarria” suertatu zaio Martinezi, “partaide itsuak, gorrak... daude, nahasketa polita da”.\nSei orduko Ssaioak egiten dituzte egunero Alessandro Schiatarella koreografo italiarraren gidaritzapean, ikuskizun bat prestatzea helburu. Egonaldiaren amaieran taularatuko dute bi asteetan prestatutakoa, bihar.\nBeste 11 dantzarirekin batera dago Iñigo Martinez. Argazkia: Laila White


Astebururako agenda zabala eta interesgarria dugu Bizkairako. Jarraian partidu interesgarri batzuk adierazten dizkizuegu baina gogoratu eskola kirola osoa eta beste partidu interesgarri batzuk ere ospatuko direla.\nBeltzezko gizonek garaipena behar dute berriz ere bide ona hartzeko.\nLandako Kiroldegia, Igandea 12:00etan\nDerbi Bizkaitarra, bilbotarrak aurkariarengatik garaipen bakarrera daude.\nLasesarre Kiroldegia, Igandea 12:30etan\nBarakaldokoek, sailkapen buruko hirukotera hurbiltzea dute helburu.\nLandako Kiroldegia, Larunbata 16:00etan\nDurangarrak liderra hartuko dute etxean, eta sailkapenean aurre hartzeko aukera dute.\nFadura Kiroldegia Igandea 18:00etan\nJoanekoan garaipen argia lortu zuten arabarrek.\nJesuitak Eskola Igandea 10:00etan.\nBilbotarrek lehen garaipena bilatuko dute Euskal Ligan, bere zaletuen aurrean.\nEz dago partidurik Bizkaian.\nKADETE MAILAKO GIZONEZKOEN EUSKAL LIGA\nZorrotza Kiroldegia Larunbata 10:00etan.\nAurkari zaila Unamunorentzat, lehen jardunaldian erraz galdu eta gero.\nLa Salle Ikastetxea Larunbata 13:00etan.\nGernikarrek lehen faseko bi partiduak irabazi zituzten.\nMAILA BEREZIKO GIZONEZKO SENIORRAK\nAskartza Ikastetxea Larunbata 16:00etan\nLeioarren arteko derbia. Talde biek jaitsiera postuetatik aldentzea dute helburu.\nEMAKUMEZKOEN LEHEN MAILAKO SENIORRAK\nJesuitak Ikastetxea Igandea 12:15etan.\nMaila honetako talde indartsuenak aurrez aurre.\nUrreta Kiroldegia Larunbata 18:00etan.\nGaldakaokoei lehen partida irabaztea izango dute helburu kanpokoek.\nIxerbekoa Kiroldegia Larunbata 16:00etan.\nTalde biek Unamuno Liderrari jarraitzea dute helburu.\nGIZONEZKO KADETAK A-1\nKandelazubieta Kiroldegia Larunbata 12:30etan.\nBi garaipen talde bakoitzarentzat.\nBeraien arteko partiduak oso berdinduak izan ziren lehen fasean, eta partidu onetara porrotik jaso gabe datoz.\nKoldo Mendia Bizkaiko Saskibaloi Federazioko presidente berria Hurrengo sarrera :\n31/08/2015 • Bideoak


zinegoak | Zinegoak fikzioari begira jarriko da bigarren aste honetan, lehenengo astean 4 mila bisitari izan ostean\nZinegoak fikzioari begira jarriko da bigarren aste honetan, lehenengo astean 4 mila bisitari izan ostean\nJaialdiaren erdia igaro da jada eta balorazio positiboa egin du Zinegoakek. Igandera arte fikziozko lanak izango dira protagonistak, Bilborock, Golem Alhondiga eta Sarean aretoetan.\nZinegoakek, Bilboko LGTB Zinema eta Arte Eszenikoen jaialdiak, bere programazioaren erdigunera heldu da, oso balorazio positiboarekin. Lehenengo aste hau dokumentalei begira egon da batez ere eta 4000 bisitari izan ditugu areto ezberdinetan. Pau Guillen zuzendariaren arabera, zenbaki hori “oso positiboa” da. Proiekzio batzuk jendez lepo egon dira Bilborocken eta BilboArten, adibidez, “Call me Marianna”, “Arreta”, “O ornitologo” edo “Mara-mara” lanetan.\nHorrez gain, zenbakietatik harago, publikoak sortzaileak gertutik ezagutzeko aukera izan du proiekzio askotan. Lehenengo aste honetan gurean izan ditugu honako zuzendari, ekoizle edo aktoreak: “Transit Havana”, “Mara-mara”, “Arreta”, “Tchindas”, “Where horses go to die”, “La región salvaje”, “La declaración de los objetos”… Halaber, solasaldiak antolatu ditugu Joao Pedro Rodriguesekin (aurtengo Ohorezko Saria jaso duena) eta Hassan Kamogarekin (Ugandako Queer Kampala jaialdiko zuzendaria, Zinegoakeko Sari Berezia).\nBigarren aste honetan, gaurtik hasita martxoaren 5era arte, protagonista nagusiak fikziozko pelikulak izango dira. Jaialdiko areto nagusiak Bilborock, Golem Alhondiga eta Sarean izango dira, eta, besteak beste, honako lanak egongo dira ikusgai: “Rara”, “First Girl I Loved”, “Nunca vas a estar solo”, “Other People”, “La Región Salvaje”… Gurekin egongo dira honako pelikuletako lantaldeak: “My Nature”, “Grávido”, “Los objetos amorosos”, “The closet”, “Tunel koloretsua”, “Narciso”…\nBestalde, La Fundición aretoan “Klasiko ezkutu argituak” zikloa izango dugu ikusgai, pelikula zaharrei bestelako begirada bat emanez. Ikusiko diren lanak “Sherlock Holmesen bizitza sekretua” eta “Queen Christina” izango dira. Horrez gain, Sarean kulturgunean Afrika Queer zikloaz gozatu ahal izango dugu, eta asteazkenean Xabier Madariaga kazetariak zuzendutako “Etxera bidean” dokumentala proiektatuko da.\nAsteburuan makina bat jarduera izango ditugu. Adibidez, ostiralean eta larunbatean Magda de Santo argentinarraren “Inundación” lana estreinatuko da La Fundición aretoan. Zinegoak eta Histeria Kolektiboaren artean ekoiztutako lana da, eta ostiraleko sesiorako sarrerak agortu dira jada. Martxoaren 4an sesio bi egongo dira: 20:00etan eta 22:00etan.\nAzkenik, amaiera-ekitaldia Guggenheim Museoan izango da, martxoaren 4an. Bertan jakinaraziko da irabazleak nortzuk diren eta DJ Meneoren emanaldia izango dugu. Hurrengo egunean proiektatuko dira irabazleen lanak, jaialdiari amaiera emanez.


Kenneth III.a Eskoziakoa - Wikipedia, entziklopedia askea.\n← Konstantino III.a Eskoziakoa - Malcolm II.a Eskoziakoa →\nTayside (en) , 1005eko martxoaren 25a ( urte)\nGiric II d'Écosse (en)\nGille Coemgain mac Cinaed (en)\nKenneth III.a Eskoziakoa, ezizenez An Donn ("buruzagia"), (Eskoziako gaeleraz: Coinneach mac Dhuibh), (967 aurretik, Eskozia - 1005eko martxoaren 25a, Monzievaird, Eskozia), Piktoen erregea eta Eskoziako Erresumako hamabosgarren erregea izan zen, garai hartan Alba izenaz ezagutzen zena.\nDubh erregearen semea zen eta ez da ezagutzen gauza handirik bere erregealdiaz. Malcolm II.ak erail zuen Monzievairdeko borrokan.\nKonstantino III.a Eskoziako Erresumako erregea\nOrriaren azken aldaketa: 5 urria 2019, 00:33.


Elikagaien ondoriozko toxiinfekzioak etxean | Consumer\nElikagaien ondoriozko toxiinfekzioak etxean\nEspainian, toxiinfekzioen %50 etxean erregistratzen dira, eta kopuru hori murriztu egin daiteke higieneari, manipulazioari eta kontserbazioari buruzko oinarrizko arau batzuen bidez.\nElikagaien segurtasunarekin lotutako hainbat erakundek ohartarazi dute toxikomano-agerraldia eragiten duten elikadura-arazoen erdiak etxean gertatzen direla, eta ez sukalde profesionaletan. Nahiz eta albistea deigarriagoa izan oturuntza handi bateko mahaikideek parte hartzen badute, etxe partikularretako toxiinfekzioek eragiten duten tanta-jarioak, askoz ere diskretuagoak baina, hori dela eta, ugariagoak, erakunde eskudunei eta, oro har, gizarteari ohartarazi behar diete ildo horretan egiten dituzten ahaleginak zuzentzeko. Zaragozan egin duten urteroko topaketan, Elikagaien Segurtasunerako Espainiako Elkartearen (SESAL) ordezkariek eman dute azken hitza.\nUrtero, 400 bat agerraldi toxikomaniko izaten dira Espainian, hau da, batez beste, bat edo bi agerraldi egunean. Gehienak etxean gertatutako gorabeherei lotuta daude, eta, neurri txikiagoan, jantoki kolektiboetan sortutakoei. Gertaera hori sukalde partikularretan biltzen diren inguruabar eta arrisku-faktore batzuen ondorioa da:\nManipulatzaileek etxean berariazko prestakuntzarik ez izatea, batez ere noizbehinkakoak badira. Ez ezagutze hori edo horren ondorioak handicap larria izan daiteke, etxean gertatzen den elikadura-toxiinfekziorik ez izateko.\nEkipamendu gutxiago dago sukalde partikularretako espazio, instalazio, material eta etxetresna elektrikoei dagokienez, eta horrek zaildu egiten du elikagaiak behar bezala tratatzea kontserbazioari edo manipulazioari dagokionez, “betiere aurrera begira”, eta hori da, hain zuzen ere, elikagaien segurtasunerako prebentzio-mekanismoa.\nInterferentziak sukaldean egiten diren beste jarduera batzuekin, hala nola lan egin edo etxeko lanak egin. Hori, zeharka, infekzio-iturri izan daiteke, higiene-neurri egokiak hartzen ez badira.\nKontsumitzaileak bere etxean elikagaiak erabiltzean egiten dituen akats nagusiak kutsadura gurutzatuak dira, hau da, dagoeneko higienizatutako elikagai bat kutsatzea, kasu gehienetan kozinatua, askotan gordinik ez dagoen batekin. Hori gertatzen da aizto bera erabiltzen denean bi elikagai mota ebakitzeko, hala nola haragia eta barazkiak, baina baita eskuz edo hozkailuaren barruan zuzenean ukituz ere. Beste akats garrantzitsu bat da prestatutako elikagaiak behar ez bezala kontserbatzea eta egun batetik bestera giro-tenperaturan uztea.\nKutsadura txikietatik foku garrantzitsuago batera\nAkats-kateatzeak hasierako gutxieneko kutsadura gaixotzeko gai den foku bihurtzen du.\nElikagaien manipulazioa tartekatzen duten hainbat jarduera aldi berean egitea. Sukaldean lanean hastean eskuak garbituz gero ere, kutsadura-bidea izan daiteke, lan-jarraibide egokiak errespetatzen ez badira. Oro har, manipulatzaileak ez ditu jokabide horiek bere gain hartzen etxean. Kasu gehienetan, segurtasuna higienearekin lotzen du, eta ez fase guztiak, erosketatik hasi eta elikagaiaren kontsumoraino, erabakigarriak diren prozesu global batekin, sukaldeko diseinua eta materialak barne.\nEtxeko manipulatzaile gehienek jaki arriskugarri batzuk onartzen dituzten arren, arreta ez da beste produktu batzuetara zabaltzen, gaizki iruditzen baitzaie ezin dutela kutsadura mikrobiologikoaren gune izan. Kontuan izan behar da, era horretako kutsaduraren kasuan ere, kasu gehienetan ez dela gai izango irensten duen organismoan gaixotasun bat garatzeko. Akatsak kateatzea da, kutsadura gehi kontserbazio-baldintza okerrak, tenperatura epelak eta itxaron-denbora luzea. Horri esker, hasierako gutxieneko kutsadura gaixotzeko gai den foku bihurtzen da biderketaren ondoren.\nKontsumitzaileak oso zorrotzak dira erosten dituzten produktuen kalitatearekin, bai kutsadura mikrobiologikoaren ikuspegitik, bai kimikoaren ikuspegitik (pestizidak, metal astunak…) elikagaietan. Hala ere, badirudi zelo hori desagertu egiten dela etxera iristen direnean. Izan ere, batzuetan, ez dira aintzat hartzen elikagaien segurtasunari buruzko arau oinarrizkoenak, familiako toxiinfekzioen koadroak eragiten baitituzte.\nMikroorganismoek edo substantzia toxikoek eragindako kutsaduraren ondoriozko toxi-infekzio-agerraldi akutuez gain, epe luzera elikadurarekin lotutako gaixotasunak eragingo lituzketen konposatuak irensteko bide izan daitezke elikagaiak. Adibidez, organismoan metal astunak, kutsatzaile organiko iraunkorrak edo prozesuko kutsatzaileak metatzea, hala nola furanoa edo akrilamidak. Etxeko elikadurarekin zerikusia duten arazoak saihesteko, kontuan hartu beharreko beste puntu bat prozesuko kutsatzaileak sortzea da, hau da, kozinatzean sortzen diren substantzia kimiko kaltegarriak, bero biziaren bidez batez ere. Zenbait neurrik, hala nola elikagaiak gehiegi ez xukatzeak eta dieta osasungarri eta orekatua egiteak, fruta eta barazki ugarirekin, substantzia kaltegarri horiek saihesten laguntzen dute.\nArazoa larriagoa da kontuan hartzen bada zer arrisku-talderi zuzentzen zaizkion elikagaiak etxean, hala nola haur txikiei edo hirugarren adineko pertsonei. Izan ere, talde horietan, lehen kasuan, gutxi garatutako immunitate-sistema batek (oraindik heldugabea) eta adineko pertsonetan gutxitua, elikadura-arazo larri bat eragin dezake. Haurrekin, kontuan hartu behar da zenbait toxiko behar baino lehenago metatuz gero, organismoan kutsadura gehiegi sor daitekeela helduaroan, eta horrek osasunerako arriskua ekar dezakeela, eta ez bakarrik ondorio zuzenengatik. Bizitzako lehen urteetan bereganatzen diren ohiturak, batez ere elikadurari eta higiene-ohiturei dagokienez, ez dira soilik helduen gainerako bizitza seguru mantenduko, etorkizuneko osasunean erabakigarriak izango baitira.\nTxikienei beren burua babesten eta beste arlo batzuetan segurtasun-arauak errespetatzen irakasten zaien bezala, elikagaien segurtasuna haurren prestakuntzan ezinbestekoa da, neurri handi batean, haien bizi-kalitatea zehaztuko baitu.\nNORK IKASTEN DU ELIKAGAIEN SEGURTASUNEAN ETXEAN?\nManipulatzaile profesionalek gai honi buruzko prestakuntza eta ezagutza berariazko prestakuntza-ikastaroen bidez lortzen duten bezala, ama-irakaskuntzak eta etxeko behaketa dira etxeko sukaldean higiene-ohiturak hartzearen arduradun nagusiak. Ama-patroiez edo aita-amaz gain, etxean elikagaiak manipulatzeko ohiturak beste iturri batzuen bidez ere ikasten dira, hala nola sukaldaritza-programen, aldizkarien edo elikaduran eta gastronomian espezializatutako Interneteko kanalen bidez.\nBestalde, elikagaien segurtasunarekin eta sukaldaritzako higienearekin zerikusia duten gaiak komunikabideen bidez zabaltzea beti da beharrezkoa gizartearentzat, eta askotan ez da nahikoa. Sukaldean foro informaletan jarduteko modu desberdinei buruzko iritziak trukatzea eta, neurri txikiagoan, udalek, kultura-gelek edo erakunde espezializatuek eskaintzen dituzten manipulatzaile ez-profesionalentzako ikastaro espezifikoak dira arlo horretan informazioa eta prestakuntza lortzeko erabiltzen diren beste sistema batzuk.\nhogar-eu manipulación-eu toxiinfekzioak


Espero baino lehia txikiagoa Bergara Hiria txapelketako finaletan - Bergara - Goiena.eus\nEspero baino lehia txikiagoa Bergara Hiria txapelketako finaletan\nJokin Bereziartua Lizarazu 2019-06-11 12:14\nPentekosteetako klasiko bat den Bergara Hiria Pilota Txapelketako finalak jokatu ziren atzo frontoian. Promes mailan Iker Larrazabal amurriarrak eta Mikel Etxebarria abadinarrak Ander Murua arrasatearra eta Aritz Oliden oriotarra hartu zuten mendean, 22-13. Nagusietan, Nafarroako Igantzi herritik etorritako bikotea izan zen nagusi, 22-14. Beste behin ere, sarrera ona munizipaleko harmailetan.\nBergarako elastikoarekin jokatu zuen Murua arrasatearra izan zen atzoko finaletan aritu zen debagoiendar bakarra. Pilotari gaztea ez zegoen pozik finalean eta txapelketan egindako lanarekin. Aurreikustekoa zen akaso lehia gogorragoa izango zuela promesen mailako finalak baina Iker Larrazabal jaun eta jabe izan zen munizipaleko kantxan. Antolatzaileei "pena apur bat" eman zien Muruak txapela ez irabaztea. "Beti da garrantzitsua bertako batek irabaztea; hala ere, Murua urte ona ari da egiten", esan zuen BKEko pilota saileko Julen Aranburuk.\nNagusietan, nafarrak nagusi\nNagusien mailan, berriz, partidu gogorragoa eta luzeagoa ikusi ahal izan zuten bertaratu ziren pilotazaleek. Beste urtebetez sarrera ona izan zuten Bergara Hiriako finalek. Nafarroako Igantzi herritik etorritako Oihan Canabal eta Joseba Aldabe nagusitu ziren Ataungo Iraitz Zubizarreta eta Zaldibiko Aitor Elizegiren aurrean, 22-14. Indartsu hastea izan zen garaipenaren gakoa bikote nafarrarentzat.\nBergara Hiria, afizionatuetako "erreferente"\nAtzo amaitu zena txapelketaren 24. edizioa izan zen eta antolatzaileak pozik daude afizionatu mailako "erreferenteetako bat" delako Bergara Hiria: "Afizionatuetan egin du bere lekua Bergara Hiriak eta hori guretzat oso garrantzitsua. Positiboki baloratzen dugu pilotariek parte hartu nahi izatea eta harmailetan elkartu ohi diren zaleak".


Datorren hilaren 30ean aurkeztuko dute Ongi Etorri Errefuxiatuak plataforma Leioan - leihoa.info\nDatorren maiatzaren 30ean, ostegunez, Ongi Etorri Errefuxiatuak plataformaren aurkezpena egingo da Sakoneta Kiroldegiaren erabilera anitzeko gelan, arratsaldeko 19:00etatik aurrera. Plataformaren talde bat sortu nahi dute Leioan eta “sarrera bezala -diote- hitzaldi-eztabaida prestatu dute: “Europa eta pertsona errefuxiatuak. Gure gizarteak ez du amore ematen”, diote OEE taldetik.\nAdierazten dutenez, “errefuxiatuen eta beren herrietatik desplazaturiko migratzaileen giza-krisi deiturikoa aberastasunaren eta baliabide naturalen jabetze okerrekoaren, ezberdintasun ekonomiko eta generoaren, goseteen eta gerrateen ondorio da”.\nOEE osatzen dutenen ustez, “Europak ere badu ardurarik horretan, baina bere erantzuna murruak, hesiak, atxiloketak, kanporatzeak, CIESak, bazterketa, xenofobia eta Turkia, Libia eta giza-eskubideak etengabe urratzen dituzten beste herrialdeekin egindako akordio lotsagarriak eta indarrez Europarantz desplazaturiko pertsonen mugimendua galaraztea da”. Horregatik eskatzen dute eguneroko gertaera hauen aurrean erreakzionatzea eta erantzutea “gure elkartasunarekin eta giza-eskubideen errespetua exigitzearekin gure ingurunean, gure herrialdean, gure herri eta hirietan”.\nPubliko egindakoaren arabera, “OEE-Bizkaia honek guztiak baduela zerikusia gurekin kontzientziatu eta sentsibilizatzeko jaio da”, eta “migranteak eskubidedun pertsonak direla” defendatzeko.\n“Errefuxiatuak hartzea eta kokatzea eta giza-eskubideen inguruko itun eta arudi europarrak bete daitezen exigitzea” beharrezkotzat ere jotzen dute. Era berean Estatu espainiarrak 18.000 pertsona hartzeko zuen konpromisoa ez duela bete eta “errefuxiatu eta migranteen babeserako politika oso murriztailea” mantentzen duela diote.\n“Emakumeek eta umeek jasaten duten berezko bortizkeria ikustarazi eta ibilbide ziurra bermatuko dizkieten neurriak exigitzea nahi dute”, instituzio guztiei “urratsak eman eta ekimenak abirazi ditzaten” eskatzen dizkieten bitartean.\nPlataformak mundu mailako tragedia honen aurka borrokatzeko prest dagoen pertsona eta talde orori zabalik dagoela dio eta leioaztarrei gonbidapena egiten die datorren astean izango den aurkezpenera hurbilu daitezen.


Logos Library | ARABAKO ARDOA\nTitle: ARABAKO ARDOA\nAsier Albizu Nekazaritzako Elikagaien Industria eta Politikarako Zuzendariak iragarri duenez, Arabako Foru-Aldundiak laster 107 hektarea mahasti gehiago izango ditu, txakolin- eta Errioxa Arabarreko ardo-produkzioen artean banatzeko. Banaketa-izapideei ekitea ahalbidetzen duen dekretua Nekazaritza-Sailburuak dagoeneko izenpetuta daukala ere esan du Arbizuk.\nAntza denez, ardo-eskaintzak ez du hurrengo urteotan behera egingo; bestalde, iazko datuen arabera, Errioxa Arabarreko upategietan ez da beherakadarik izan, kopuru absolutuei dagokienez.\nNekazaritzako Elikagaien Industria eta Politikarako Zuzendariaren esanetan, ez dago etorkizunaren aurrean ezezkor egoteko arrazoirik; komeni da, halere, zuhurra izatea.\nJoan den asteaz geroztik, Azkoitian oso zabortegi modernoa dabil. Garbigune deitzen da eta 1.000 metro karratuko azalera du. Guztira, 22 milioi pezeta inbertitu dira instalazioetan.\nHondakindegi berrian 32 metro kubikoko lau edukiontzi sartzen dira, hondakinak gaika biltzeko. Garbigunen, gainera, edukiera txikiagoko beste edukiontzi batzuk ere badaude, Urolaren Erdialdeko Zerbitzu-Mankomunitateak jarrita.\nGarbigunek daukan ordutegitik kanpo ere utz daitezke hondakinak, instalazioei atxikitako leku bat zabalik baitago beti. Horrela, instalazioak itxita egon arren, hondakinak botatzera datozen herritarrek kanpoalde hori erabili ahal izango dute, baimenduta ez dauden lekuetan zaborra utzi beharrik gabe.\nGarbigunen biltzea espero duten gaiak, honako hauek dira: obra-hondakinak, zurak, txatarra eta kartoiak. Eta esan bezala, barruan zein kanpoan utz daitezke.\nSUSTRAIA - LABURPENA 2000-02-12\nLeitzaranen zehar egindako ibilaldiak emango dio hasiera aste honetako Sustraiari. Landare eta animali oparotasuna erakutsiko dizuegu eta Plazaola trenaren hondar interesgarriak ere ikusiko dituzue.\nAlbistegian lau gai jorratuko ditugu: nekazari-herriak garatzeko plana, Arabak mahasti-lurrak, Iñaki Gerenebarrenak Bruselan izandako bilera, eta Azkoitian zabaldutako hondakindegi berria (Garbigune deitzen da).\nJarraian, joan den astean EIKEri buruz eskaini genizuen informazioa zabalduko dizuegu. EIKE Nekazaritzako Elikagaien Industrien Kalitaterako Elkartea da.\nAmaitzeko, bi azoka garrantzitsuri buruz hitz egingo dugu. Bata Abadiñon izan zen, eta bestea Tolosan. Abadiñoko azoka abeltzaintza eta baratzezaintzari eskainita dago; Tolosakoa, berriz, ...


Botika berritzaile eta konprometitua - Farmazia lagunkoia\nBotika berritzaile eta konprometituaARRAZOLA BOTIKA GROSEN\nGure helburu nagusia bezeroen ongizatea eta bizi kalitatea hobetzea da. 2009an, botikako espazioa handitu eta berritu genuen, tokia eta lan-portaerak berezoarekiko arretan oinarritzeko. Teknologia berriekiko apustua egin zen zerbitzua hobetzeko eta harreragune gehiago edukitzeko.\nArrazola Botika 1979ko abenduan sortu zen Gros auzoan. Urte hartaraino D. Miguel Gil Linaresena izan zen botika M. Ángeles Arrazolak hartu zuen.\nBerritzaileak gara zerbitzu onena eskaintzeko\nGure botika teknologia berrietara egokitzen dugu. 2009an zerbitzua azkartu eta optimizatzeko, sendagaiak biltegitik mostradorera automatikoki eramateko sistema robotizatu berria ezarri genuen.\nLan talde profesionala\nArrazola Botikako lan taldea eskarmentu handiko pertsonek osatzen dugu. Etengabe hobetzeko grinez gauden profesionalak gara gertuko eta kalitatezko zerbitzu bat eskaintzeko. Bezero bakoitzaren egoera zehatza aztertzen dugu, pertsona bakoitzari hoberen egokitzen zaion soluzioa eskaintzeko.\nElikadura eta Osasunean Doktorea\nBotika Arretan Masterra\nFarmazialari Laguntzaile Diplomatua\nEnpresa Administrazio eta Zuzendaritzan Lizentziatua\nFarmazia Lagunkoia/Farmacia Amigable, Osasunaren Mundu Erakundeak (OME) bultzatzen duen ekimen bat da, Donostia Lagunkoia/Donostia Amigable ekintza planaren barnean garatzen dena. Helburua hiriaren lagunkortasuna hobetzea da, adineko pertsonen bizi kalitatea areagotuz. Arrazola Botika ekimen honen barne dago, gure botika lagunkoiagoa, sozialagoa, arduratuagoa eta konprometituagoa izateko asmoz.\nGure inguruarekin sozialki konprometituak gauden botika gara. Kanpaina ezberdinetan parte hartzen dugu: Gipuzkoako Sendagaigileen Elkartekoak, Donostia hirikoak, baita Groseko Auzoko Merkatarien Elkartekoak ere. Zentzu honetan, Groseko pertsonen bizi kalitateari buruzko bileretan eta ekimenetan parte hartzen dugu. Ane Otaegui Gipuzkoako Sendagaigileen Elkarteko elikaduraren kidea da.\nANE OTAEGUI ARRAZOLA LIZENTZIATUA\nFARMACIA ARRAZOLA (GROS) - DONOSTIA - RPS 232/18 - AVISO LEGAL


kritiken hemeroteka » Fikzioaren ahotsak\n« Azala berritzearen bluesa | Literatura non »\nKarmele Jaiok idatzitako nobelan Ismaelek, Jasonek eta Libek espazioa partekatzen dute eta hiruren sentimenduak txirikordatzen dira, lehenengo biek garrantzi handiagoa izan arren, Ismaelek, bereziki. Idazlea da Ismael eta argitaletxearen epeak betetzeko estu dabil, idazteko gaitasuna ia galdua, hasi berri duen eleberriaren protagonistaren ahotsa harrapatzerik ez dagoelako. Gaztetako amesgaiztoez gain, inguruan jazotzen ari diren emakumeen kontrako gertaera bortitzek ere oztopatzen diote sortzeko prozesua; ondorioz, krisi pertsonala areagotzen da. Jasone, ordea, senarraren (Ismaelen) itzalpean bizi da, haren testuak zuzentzen eta mamitzen. Bestea izan da bere existentziaren arlo guztietan, emazte fina, alaba zaintzailea, ama konfidentea. Ismaeli ez bezala, gaztetako ametsek esnatzeko ordua heldu dela gogorarazten diote; irakurketa talde feminista batean parte hartzeak, gainera, emakumea ahalduntzen du eta aspalditik zokoratutako ohitura berreskuratzen doa: idaztea. Hala, urtetako isiltasuna testu bihurtzen da eta, prozesu terapeutikoa izango balitz bezala, hitzek barneko korapiloak askatzen dituzte.\nDudarik gabe, Karmele Jaiok bi pertsonaia horien barnekotasuna islatzen duten ahotsek talka egitea lortzen du. Horretarako, bien oroitzapen eta hausnarketen bidez, irakurlearekiko gertutasuna errazten duen tonua erabiltzen da. Ismaelen kasuan, “zu” bigarren pertsona gramatikalak irakurlea barnean du eta, aldi berean, kanpoko pertzepzioei lotuta dauden protagonistaren isilpekoak, irudiak eta sentsazioak azaltzen ditu. Jasoneren ahotik, aldiz, intimotasuna lehenengo pertsonaren erabilerari esker entzuten da, bere esperientziak eta egonezinak kontatzen ditu eta aitortzak hartzailea erabat astintzen du. Bi ereduek testuko emozioen espiralera hurbiltzen dute irakurlea, interpelatzen dute etengabe istorioan inplika dadin; beraz, Ismaelek eta Jasonek sentitzen dutena abantailaz ezagutzen du senar-emazteak elkarrengandik urruntzen doazen heinean. Pentsa liteke errealitate globalak pertsonaien berezitasunetan biltzen direla; batetik, Ismaelek (gizonezkoek) pairatzen dituen aldaketak eta kontraesanek protagonistaren maskulinitatea jartzen dute zalantzan eta, horrekin batera, herentziaz errepikatzen diren produkzio, botere eta afektu harremanak. Bestetik, Jasonek (emakumezkoek) jasandako desabantailak, gutxiespena eta arauz bete beharreko rolak estrukturalak direla agerian uzten da.\nHoriez gain, dagoeneko aipatu dut hirugarren pertsonaia bat badela; Libe du izena eta Ismaelen arreba eta Jasoneren laguna da. Agian, bikotearen harremanaren arteko zubi lana egiteko helburuarekin, edota neska edo mutila izateak etxe barruan dakartzan desberdintasunak islatzeko, hiru atal eskaintzen zaizkio eleberrian; edozelan ere, aitortu behar dut ez nauela guztiz ase eta ez diodala pisuzko bereizgarririk topatu. Ismaelen eta Jasoneren makulua izan liteke, baina mamia galduko luke istorioak Libe pertsonaia baztertuz gero? Ezetz esango nuke, mezua berdin helduko litzaigukeelakoan nago. Aldi berean, hasieran eta garapenean zehar transmititzen den tentsio maila arinegi jaisteak zein trama nagusia eta testuan ireki diren hariak presaka konpontzeak zapore gazi-gozoa ere utzi didate. Xehetasunak xehetasun, Ismaelek eta Jasonek irakurleari nola hitz egiten dioten azpimarra dezagun, zer kontatzen duten narratibizatzea erronka handia baita. Emakumearen aurkako —ikusten den eta ikusten ez den— biolentzia fisikoa eta sinbolikoa edo noraino heltzen den gizabanakoaren eskumena eta ardura, horretaz guztiaz kontzientzia hartzeko, bere baitan bilatu beharko du irakurleak.


Leire Bilbao idazleak Euskadi Literatura Saria jaso du Bilbon\nAza 15, 2017\tNork:\tM.S.\t-\n'Xomorropoemak eta beste piztia batzuk' lanarengatik saritu dute ondarrutarra. Astelehenean jaso zuen saria Bilbon, Iñigo Urkullu lehendakariaren eskutik\nLeire Bilbao idazle ondarrutarrak astelehenean jaso zuen aurtengo Euskadi Literatura Saria.\nIñigo Urkullu lehendakaria buru eduki zuen Bilboko Azkuna Zentroan egindako ekitaldian jaso zuen ondarrutarrak saria, Euskarazko Haur eta Gazte Literatura atalean; Xomorropoemak eta beste piztia batzuk lanarengatik saritu dute ondarrutarra. Liburuko ilustrazioak Maite Mutuberriak egindakoak dira.\nBilbaok Jose Ibarrola Bellidok berariaz eginiko Liburu Nabigatzaile izeneko eskulturaren ale zenbatua jaso zuen garaikur gisa lehendakariaren eta Bingen Zupiria sailburuaren eskutik.\nAsier Serrano (Linbotarrak), Fernando Aranburu (Patria), Arantza Urretabizkaia (Bidean ikasia), Ander Izagirre (Potosi), Mikel Valverde (Versos de deportes) eta Matias Mugika (François Villonen Testamentua) izan ziren beste sarituak.\nII. Odoloste Egunak giro ederra ekarri du Markina-Xemeinera\nTaloak egiten ikasi dute etxebarritarrek ...\nGernikak aurtengo lehen garaipena lortu ...\nNork: M.S. - Aza 20, 2018\nEH Bilduk Berdel Aipamena aukeratzeko mo ...\nNork: M.S. - Mar 9, 2018\nMutrikuko Gaztetxeak martxoko egitaraua a ...


Pasaian 65 urtetik gorako pertsonen bizi-kalitateak balorazio positiboa jaso du | Hurkoa\nDeituiguzu: 943 468 956\nArrisku penalak betetzeko eta aurreikusteko kode etikoa eta plana\nHauskortasun-egoeran dauden pertsonentzako arreta\nMemoriak eta Argitalpenak\nPasaian 65 urtetik gorako pertsonen bizi-kalitateak balorazio positiboa jaso du\nHurkoak egindako azterketa batean, udalerriko adineko jendearen hauskortasuna aztertu da\nAzterlan horren emaitzak gaur aurkeztu dira prentsaurrekoan. Bertan izan dira Sergio Ekiza (gizarte-zerbitzuen zinegotzia), Jose Ignacio del Pozo (Hurkoako zuzendari-kudeatzailea), Bakarne Etxeberria (Hurkoako hauskortasun-programaren koordinatzailea), Rakel San Sebastian (Adinberri Fundazioko zuzendari-orokorra), eta Ikeiko proiektuen arduraduna, Laura Gallo.\n65 urtetik gorako adinekoek hainbat arlotan zer egoera bizi duten jakitea izan da azterlanaren helburua; zehazki, arlo hauek aztertu dira: osasuna eta eguneroko jardueretan izan ditzaketen mugak, harreman sozialak eta parte-hartze sozial eta komunitarioa, ongizate emozionala, etxebizitzaren egoera, errealitate ekonomikoa eta erabilgarri dauden gizarte-baliabideen berri izatea. Lortutako emaitzak, 64 urtetik gorako 200 adinekori baino gehiagori egindako inkestetatik atera dira; horietatik 122 bakarrik bizi dira eta 86 beste norbaitekin.\nPasaian, Udalmapen datuen arabera, biztanleriaren %22,4a 65 urtetik gorakoak da. Horietatik % 12k 75 urte edo gehiago dute. Zifra hori Gipuzkoaren batez bestekotik (% 10,6) gora dago.\nOsasunari dagokionez, balorazioa 6,5 puntukoa da 10erainoko eskala batean. Bakarrik bizi diren pertsonetatik % 27,5a erori izan da behin edo behin eta zailtasunak izan ditu altxatzeko. % 8,3k maiz izan ditu osasun-arazoak eta horrek beren kabuz moldatzea eragotzi izan dio. % 8,3k esan du osasun-arazoek kalera irtetea galarazten diotela.\nInkestatuen % 67ak baino gehiagok adierazi du gaitasun ona edo oso ona duela eguneroko jarduerak eta lanak egiteko; alabaina, % 6,7k txarra edo oso txarra duela adierazi du. Bakarrik dauden pertsonen artean, % 18,5ak zailtasunak ditu ekonomia- edo lege-jarduerak egiteko eta % 48,7k etxeko lanak egiteko.\n65 urtetik gorako pertsonen harreman-egoerari buruz lortutako datuen arabera, arlo horretan egoera positiboa da; izan ere, % 78,2k egunero ditu harremanak hurbileko familiarekin. % 90ak nahikoa babesa jasotzen du familiatik; alabaina, % 10ak ez du halako laguntzarik. Gainera, % 2,5ek esan du ez duela norengana jo laguntza behar izanez gero.\nOngizate emozionalari dagokionez, galdetutakoen % 18ak bakardadea edo tristura sentitzen du.\nEgoera ekonomikoarekin edo etxebizitzarekin lotutako alderdietan, bakarrik bizi diren pertsonen % 6ak adierazi du zailtasunak dituela gastu orokorrei erantzuteko eta % 36ak negatiboki baloratu du eraikinaren atariko irisgarritasuna, eskailerak baitituzte, arrapalarik gabe.\nInkestak jasotzen duen beste datuetako batek erakusten du, galdetutako pertsonen % 95ak ezagutzen dituela Pasaiako Udaleko gizarte-zerbitzuak.\nLortutako datu guztiak aztertuta, Pasaiako adinekoen bizi-kalitatearen batez besteko balorazioa 7,4 puntukoa da 10eko eskala batean. Badago, aldiz, hauskortasun testuinguru bat, bakardade eta isolamendu egoerekin, herriko biztanlego kopuru murritz bateri eragin arren, pertsona hauen beharrei gertuagoko erantzuna eman ahal izateko abordatze osoa behar duena.\nAzterketa hau Gipuzkoako hiru udalerritan egin da: Arrasaten, Pasaian eta Azkoitian, eta 637 pertsonak hartu dute parte, inkesta pertsonalen bidez eta telefono bidez. Proiektu hau Adinberri estrategiaren barruan finantzatutako lehenbizikoetako bat da, Gipuzkoako Foru Aldundiak sustatua, adinekoen zahartze osasuntsurako eta arreta osorako eredu bat zabaltzeko.\nHelburua, Gipuzkoan 65 urtetik gorako adinekoen errealitatea ezagutzeaz harago, tresna bat sortzea da, hauskortasun egoeran dauden pertsonak identifikatu eta egoera hori baloratu ahal izateko eta horrela, egoera horietarako arreta-eredu bat ezartzeko.\nGernikako Arbola Pasealekua, 16 20006 DONOSTIA\n(Ntra. Sra. de las Mercedes) Nafarroa etorbidea, 31, 20013 DONOSTIA\nMorlans 13, behea 20009 DONOSTIA\n© 2015. «Fundación Hurkoa- Hurkoa Fundazioa». Eskubide guztiak erreserbatuta.\nGarapena eta diseinua IBD Internet


Biarritzeko EH Bai-k zerrenda abertzale idekia aurkeztuko du 2020ko hauteskundeetarako | Euskal Herria | KAZETA\nBiarritzeko EH Bai-k aho batez onartu du 2020ko herri hauteskundeen lehen itzulirako zerrenda abertzale idekia aurkeztea, Mediabask-ek jakin duenez. Gisa horretan, egun Herriko Etxean ardurak dituzten hautetsi abertzaleek ez dute Veunac auzapezarekin bat eginen.\nKazeta|2018/12/11 13:53|0 iruzkin Eguneratua:\nOrain arte, hautetsi abertzaleek auzapezarekin leialtasuna lehenetsi dute. © Bob EDME\nBiarritz Bestelakoak ekainean iragarri zuena abenduan baieztatu du EH Bai-k. 2020 urtean iraganen diren herri hauteskundeetako lehen itzulian zerrenda abertzale idekia lehia elektoralean izanen da. Deliberoa mugimendu abertzalearen 21 kidek egindako bilkuran aho batez hartu zen.\nBozketan Peio Claverie, Michel Veunac-en axuanta, eta euskara batzordearen buru den Maialen Etcheverry izan ziren, Mediabask-ek argitaratutako informazioaren arabera. Auzapezaren axuanta ere baden Régine Daguerre han ez bazen ere, bozketarako Claverie-ri eman zion boterea. Michel Poueyts hautetsiak ez zuen parte hartu eta ez zuen nehoren esku utzi bere bozka.\nEkainean Biarritz Bestelakoak plazaratutako oharraren segidan, Claverie, Poueyts eta Daguerrek zalantzarik gabe adierazi zuten Michel Veunac-en gehiengoarekin bat egiten zutela. Orduko hartan “Biarritz Bestelakoa ez dela mugimendu abertzalearen bozeramalea” erran zuten hiru hautetsiek eta Veunac-ekin bilan bat egin nahi zutela adierazi zuten.\nSei hilabete geroago egoerak bilakaera nabarmena ukan du. Claverie eta Daguerre hautetsiek estrategia aldatu dute eta azkenean Biarritz Bestelakoak auzapezarengandik aparteko zerrenda aurkezteko deliberoarekin bat egin dute. EH Bai-ren bilkuran bozkaturiko idazkiak ez du zalantzatarako tarterik uzten: “2020eko herri hauteskundeen lehen itzulirako Biarritzeko EH Bai-k aho batez onartu du zerrenda ideki bat aurkeztea”.\nGauzak hala, Biarritzeko auzapezak azken hilabeteetan izaten ari den zailtasunak kudeatu beharko ditu. Arrazoi ezberdinengatik bere gehiengoan ukan dituen dimisioei orain hiru hautetsi abertzaleen urrunketa gehitu behar zaie. 2014ko hauteskundeen lehen itzulian abertzaleek harekin bat egin zuten baina erabakitakoaren arabera 2020an ez da halakorik gertatuko.


Publiko ugariren babespean\nJean Louis Davantek Eusko Ikaskuntzaren 2016ko Manuel Lekuona Saria jaso zuen bere jaioterrian, Ürrüstoi-Larrabilen.\nÜrrüstoi-Larrabileko erabilera anitzeko gelak 100na pertsona inguru jaso zituen, Jean Louis Davanti harrera eta lanaren aitorpena famili giro batetan egiteko.\nEkitaldian Eusko Ikaskuntzako lehendakari Iñaki Dorronsoro eta Ipar Euskal Herriko lehendakariordea, Jean-Michel Larrasquet, Ürrüstoi-Larrabileko alkate Allande Davant eta Battittu Coyos, kaleratu berri den bio-bibliografiaren egilea, izan ziren.\nÜrrüstoi-Larrabileko alkate Allande Davant, herrira gerturatu ziren guztiei eskertzearekin batera, Jean Louis Davanten neurriko pertsona herriko bizilaguna izateak suposatzen duen ohorea azpimarratu zuen.\nBattittu Coyos “Laudatio” egiteaz arduratu zen, bere biografiaren pasarte nagusienak goraipatuz. Haren euskaltzaletasuna eta euskararen batasunaren alde egindako lana azpimarratu nahi izan zituen. Era berean, oraindik gogoeta ugari egin eta ekarpen interesgarri asko egingo dituen gizona izango dela baieztatu zuen.\nEusko Ikaskuntzako lehendakariak 1983. urtean saria abiatu zenetik, palmaresa osatzen duten 33 pertsonen artean, Iparraldeko seigarrena dela azpimarratu zuen. Bere obra emankor eta anitzak “gogoeta eta jarduera gizona erakusten digu”, “…gure herriaren aberastasun eta konplexutasun guztian, hizkuntza, kultura eta herriaren aldeko lan aktiboa, pasioz betea eta eskuzabaltasuna” adierazi zuen. Halaber, Iñaki Dorronsorok gogoan izan zuen zendu berri den Piarres Charritton, 1999an sari bera eskuratu zuenak.\nJean Louis Davantek esker hitzak besterik ez zituen izan. Bizitzan emandako pausuak egin beharreko ezer bezala azaldu zituen, “Urrats asko egin dut, baina zer balio dute, zer ekarriko dute? Geroak erranen du, oroitzapenik egoten bada”. Zalantzarik gabe, sariak indarra eman zion eta "euskararen, jakintza eta kulturaren eta euskaldunen alde" lanean jarraitzeko.\nJean-Michel Larrasquetek, Eusko Ikaskuntzako Ipar Euskal Herriko Lehendakariordea, Davanten filosofo izaeran arreta jarri zuen eta munduko arazo handiei buruz euskal ikuspegia emateko duen gaitasunaz.\nEkitaldiari amaiera emateko, bertaratuen artean editatu berri den biografia banatu zen, dantza emanaldia egin zen eta Ürrüstoi-Larrabileko udaletxeak hamaiketako bat eskaini zuen.